XOG RASMI AH: Isimadda gobalada Sool, Sanaag & Cayn oo maanta go`aan mideysan ka qaadanaya Xaaladda Puntland. – Puntlandtimes\nXOG RASMI AH: Isimadda gobalada Sool, Sanaag & Cayn oo maanta go`aan mideysan ka qaadanaya Xaaladda Puntland.\nOctober 15, 2018 W LAASCAANO\nGAROOWE(P-TIMES) – Warsidaha Puntlandtimes.com wuxuu ogaaday in ay socdeen saacadihii lasoo dhaafay kulamo khaas ah oo ay lahaayeen Isimadda gobalada Sool, Sanaag & Cayn oo kuwajahan xaaladda gobaladaas iyo arrimaha xulida golaha baarlamaanka Puntland sidii ay ka yeelayaan, waxayna maanta ku beegan tahay 11 sanno guuradii kasoo wareegtay markii ay inta badan Isimadaas ka qaxeen magaalada Laascaanood.\nXogta soo gaartay Puntlandtimes.com waxay cadeynaysaa in kulamadaas kuwooda ugu muhiimsan uu shir gudoomiyey Garaad Saleebaan Garaad Maxamed oo ah Isinka ugu da’ada weyn Isimadda gobaladaas, oo looga hadlay sidii laga yeeli lahaa marxaladaha dul-hoganaya bulshada gobaladaas.\nMa jirto faahfaahin dheeraad ah oo la hayo ilaa hadda, balse xogta ayaa sheegaysa in Garaad Saleebaan Garaad Maxamed oo ah saxiixaha 9 kursi ama Xildhibaan uu hadda diidan yahay in uu aqbalo in uu saxiixo warqadahooda.\nSharuudaha ugu badan ee diidmada keenaysa ayaa ah in aysan jirin sabab ay beesha Dhulbahante wax ula qeybsato beelaha Puntland, xili gobalka Sool gacanta ku hayso Somaliland oo Tukaraq ugu dambeysay qabsatay horaantii sannadkan aana waxba laga qaban.\nWararka ayaa sheegaya in ay xubnahan la hadli doonaan Saxaafaddaha nagu soo aadan, inkastoo ay baaqan karto oo ay dhinacyadu aad ugu nug-leeyihiin arrimaha siyaasadda ee waqtigan socda.\nGaraad Saleebaan Garaad Maxamed ayaa ahaa shaqsiga kaliya ee si cad banaanka ugu baxay sidii loo soo celin lahaa magaalada Laascaanood, horaantii sannadkan waxaana la rumeysan yahay in tiro ka badan 4 jeer uu la kulmay Madaxda hadda xilka haysa oo uu kala hadlay soo celinta gobalkaas, laakiin wixii lagu balamay ay socon waayeen.\nLama garanayo waxa dhici doona haddii beesha Dhulbahante ay soo dooran waayaan 17 Xildhibaan oo ka mid noqonaya 66da Xildhibaan ee baarlamaanka Puntland, waxaana muuqanaysa in wajiga doorashada 2019-ka wax badan ka duwanaan doono kuwii horey u dhici jiray, xili beesha Dhulbahante ay gorgortan cad ku galayso arrimaha ku wajahan soo celinta gobalka Sool.


Jubaland oo baaq u dirtay dalal "faragelin" ku haya arrimaha Soomaaliya\nJubaland oo baaq u dirtay dalal "faragelin" ku haya Soomaaliya\nBy Madaxtooyada Jubaland\nKISMAAYO, Jubaland - Madaxweynaha Dowlad Goboleedka Jubbaland Mudane Axmed Maxamed Islaam ayaa maanta furay kal-fadhiga labaad ee Baarlamaanka Dowlad Goboleedka Jubbaland.\nMadaxweynahu wuxuu sheegay in dhaqaalaha la kobciyay iyadoo Wasaarada iyo hay'adaha kala duwan ee dakhligu ay xooga saareen sidii loo midayn lahaa dakhliga guud taas oo guulo la taaban karo laga gaaray isagoo xusay in ay qayb ka tahay hanaanka lagu hufayo nidaamka maaliyada Jubbaland.\nsidoo kale waxaa Madaxweynahu uu sheegay in Arimaha amaanka hormar badan laga sameeyay iyadoo Ciidamada iyo Hay'adaha amaanku ay wadaan dadaal adag oo lagu xorayno deegaanada maqan taasna shacabku ay door muuqda ku leeyahiin.\nArimaha dhulka ayuu Madaxweynahu sheegay in hay'ad gaar ah loo sameeyay taas oo xal ka gaarta muranada dhulka sidoo kalana bixisa ruqsadaha lahaanshaha dhulka oo nidaamka iyo xeerarka caalamiga ah waafaqsan.\nMadaxweynahu wuxuu u sheegay Dowlada Federaalka ah inay Ciidamadeeda si shuruud la'aan ah ugala baxdo Gobolka isagoo intaas raaciyay in Ciidamada halkaas la geeyay ay joojiyaan dhibaatada ay dadka shacabka ah ku hayaan.\nMadaxweynahu wuxuu ugu baaqay hay'adaha gargaarka inay kaalmo deg deg ah lasoo gaaran dadka shacabka ah ee deegaanada daawo ee Gobolka Gedo ku barakacay.\nArimaha Doorashooyinka iyo dhamaystirka Dastuurka ayuu Madaxweynahu sheegay in aanay waxba ka soconaynin hadii aanay go'aan ku lahaanin Dowlada Xubnaha ka ah Dowlada Federaalka ah iyo dhinacyada ku lugta leh isagoo sidoo kale sheegay in Barnaamijka Deyn cafinta oo mudo soo socday ay diyaar u tahay Jubbaland sidii guul looga gaari lahaa lakiin loo baahan yahay in Dowladaha deeqda ku bixiya Soomaaliya ay ka fiirsadaan waxyaabaha loo adeegsado lacagaha ay Soomaalida siiyaan oo dib loogu burburiyo hanaankii Federaalka ahaa ee dalka dib u dhiskiisa waxbadan ka taray.\nMUUQAALKA AXMED MADOOBE\nMadaxweynaha Jubaland ayaa gudoomiyey shirka todobaadlaha ee golaha wasiiradda maamulkiisa.\nJubaland iyo Beesha Caalamka oo ka wada-hadlay hiigsiga 2020/22\nSoomaliya 17.12.2019. 16:04\nJubaland oo xilka ka qaadey mas'uuliyiin u socdaalay Muqdisho\nSoomaliya 15.12.2019. 14:04\nAxmed Madoobe oo baaq kasoo saarey fatahaadaha ka dhacay Dalka\nSoomaliya 30.04.2020. 09:35\nAxmed Madoobe oo "diidey" dalab lacageed oo DF u soo bandhigtay\nSoomaliya 07.03.2020. 14:00


Dagaalka Yemen: Mareykanka oo Sacuudiga ku cadaadinayo inuu heshiis xabbad joojin oggolaado - BBC News Somali\nDagaalka Yemen: Mareykanka oo Sacuudiga ku cadaadinayo inuu heshiis xabbad joojin oggolaado\nQaramada midoobay oo ka digtay haddii dagaalka Yemen uu sii socda ay dalkaasi ka dhici doonto macluushi ugu xumeyd oo mudda 100 sana ah dunida soo marto\nMareykanka ayaa wuxuu la kulmayaa cadaadis beesha caalamka uga imanaya oo ku saabsan iney joojiso taageerada ay siineyso xulafada uu Sacuudiga horkacayo oo dagaalka ka wado dalka Yemen.\nIn ka badan toban kun oo qof ayaa ku dhimatay dagaalka sokeeye ee Yemen\nDagaalka Yemen ka socda maxaa sababay?\nDuqeymaha diyaaradaha waxay sababeen burbur iyo dhaawac badan oo dadka rayadka ah soo gaaray\nMadaxda Mareykanka maxay ka yirahdeen?\nMr Mattis oo ka hadlayey machadka Nabadda oo ku yaallo Washington talaadadi ayaa wuxuu sheegay Mareykanka inuu "mudda dheer uu ka warsugayey xaaladda Yemen".\n"Marka waa inaan ka shaqeeynaa sidii dadaal nabadeed loo meel marin lahaa, mana dhaheyno mustaqbalka ayaa wax qabaneynaa. Waxaan dooneynaa inaan 30-ka maalmood ee soo socda gudahood aan howshaasi ku qabanno."\nMaamulaha wuxuu ka walbahaarsan yahay wiilkiisa laga dilay\nMr Pompeo wuxuu xuutiyiinta uu ugu baaqay iney joojiyaan duqeynta ay ku sameeynayaan Saldhigyada Sacuudiga iyo Imaaraadka Carabta, Xulafaduna ay joojiyaan duqeymaha dhinaca cirka ee ay ka sameeynayaan deegaannada ay dadku ku badan yihiin.\nWuxuuna intaa ku daray "in la joogo xilligii colaadda Yemen la soo afjari lahaa, laguna beddeli lahaa wadahadallo si ay shacabka Yemen ay u helaan Nabad dalkoodana ay dib ugu soo dhistaan".\nJawaab noocee laga bixiyey baaqa Mareykanka?\nIlaa iyo hadda ma jirto wax jawaab ah oo ka soo baxay Xulafada Sacuudiga uu hoggaaminayo, Xuutiyiinta ama Dowladda Yemen.\nMr Grifths wuxuu sheegay qaramada midoobay baaqa xabbad joojinta iney soo dhaweyneyso maadaamaa uu dagaalku xal noqon karin.\nWuxuuna intaa ku daray "qaramada midoobay iney ka go'an tahay iney ka shaqeyso sidi bil gudaheed dhinacyada Yemen isku hayo miiska nabadda la isugu keeni lahaa".\nOrla Guerin oo la kulantay carruurta Yemen ee xanuunnada la ildaran\nXoghayaha arrimaha dibadda Ingiriiska Jeremy Hunt wuxuu Tweeterkiisa ku soo qoray "dhammaan dhinacyada isku haya Yemen baaqa uu Mareykanka u soo jeediyey ee muhiimka ah iney u hoggaansamaan Ingiriiskana uu soo dhaweynayo colaadda Yemen in nabad lagu soo afjaro."\nAfar meelood oo seddex dadku waxay si uun ugu tiirsan yihiin kaalmo bani aadminimo\nHaweeney u hadasha hay'adda IRC ayaa waxay sheegtay "howlaha gargaarka bani aadaminimada ee Yemen si shacabka loo gaarsiiyo iney lagama maarmaan tahay in si degdeg ah loo joojiyo colaadda."


Daraasad: Cunista Basbaaska Waxaa Laga Helaa Cimri Dherer – Beegsonews-Wararka maanta\nHome Caafimaadka Daraasad: Cunista Basbaaska Waxaa Laga Helaa Cimri Dherer\nCilmibaarisyo ay sameeyeen culumada jaamacadda Harvard oo kaashanaya dhakhaatiirta isbitaalka haweenka ee Brigham, ayaa soo saaray natiijada daraasad ay ka sameeyayeen cunista basbaaska oo la ogaaday iney kordhiso fursadaha uu qofku muddo dheer ku sii noolaan karo.\nDaraasaddan ayaa waxaa ka qeybgalay 487-kun oo qof oo da’doodu u dhaxeyso 30-79 sano, socotayna muddo 7 sano ah oo lagu dhex waday barnaamijka cilmibaarista waddaniga ah ee dalka Shiinaha.\nIntii ay daraasaddani socotay waxaa la diiwaangeliyay in 20-kun oo qof ay geeriyoodeen, waxaana daraasaddan lagu ogaaday in dadka basbaaska sida joogtada ah u cuna heerka cimirgoodu uu kordhay 12-14 %, marka loo barbardhigo dadka asaagooda oo kale ee aan basbaaska isticmaalin.\nKhubaradani waxey aaminsan yihiin, in basbaaska raashinka lagu darsado ay yareyso khatarta geerida inuu qofku u dhinto kansarka, cudurrada wadnaha iyo xididada dhiigga, iyo weliba mushkiladaha neef mareenka.View image on Twitter\nSpicy foods associated with longer life, Harvard researchers find: http://hvrd.me/WgHhf #HarvardHealth 21112:55 AM – Jan 3, 2016279 people are talking about this


66 Qof Oo Ku Dhintay Dab Qabsaday Isbitaal Lagu Dabiibo Bukaannada COVID-19\nWednesday July 14, 2021 - 08:54:30 in News by Hadhwanaag News\n"Shaqaalaha caafimaadka ayaa meydad gubtay ka soo saaray isbitaalka"\nUgu yaraan 66 qof ayaa ku dhintay, in ka badan 100 kalena waa ku dhaawacmeen dab loo maleynayo inuu ka dhashay qarax haanta oksijiinka ee isbitaalka lagu dabiibo bukaanadda coronavirus ee ku yaal magaalada Nassiriya ee koonfurta Ciraaq, sida ay xaqiijiyeen saraakiisha caafimaadka iyo booliska.\nShaqaalaha gurmadka ayaa galay dhismaha isbitaalka al-Hussain oo qiiq hareeyay, iyagoo raadinaya meydad dheeri ah, waxaana Ra'iisul Wasaaraha Ciraaq Mustafa al-Kadhimi uu kulamo deg deg ah la yeeshay golohiisa wasiiradda, isagoo amar ku bixiyay in shaqada laga joojiyo, isla markaana la soo xiro maareeyeyaasha caafimaadka iyo kuwa madaniga ah ee Nassiriya, sida lagu sheegay war qoraal ah oo xaafiiskiisa ka soo baxay.\nIsbitaallada iyo nidaamka caafimaadka ee Ciraaq markii horeba waxaa baabi'iyay dagaallo iyo cunaqabatayn, iyadoo Ciraaq ay hadda la halgameyso la tacaalidda dhibaatada COVID-19 oo ay ku dhinteen 17,592 oo qof, uuna ku dhacday in ka badan 1.4 milyan.\n"Shaqaalaha caafimaadka ayaa meydad gubtay ka soo saaray isbitaalka oo gubanaya, iyadoo bukaanno badan ay la qufacayeen qiiqa sii kordhaya" ayuu yiri wariye ka tirsan wakaalada wararka Reuters oo ku sugan goobta uu dabka ka kacay.\nWarbixinnada horudhaca ah ee booliska ayaa sheegaya in haanta oksijiinka ee ku qaraxday gudaha qaybta cisbitaalka ee COVID-19 ay u badan tahay inuu sababo dabka" ayuu yiri nin ka tirsan booliiska oo ku sugan goobta uu dabka ka kacay.\nBishii April, dab ka dhashay qarax haanta oksijiinka ee isbitaal lagu dabiibo bukaannada COVID-19 ee magaalada Baqdaad ayaa dilay ugu yaraan 82 qof, halka 110 kalena ay ku dhaawacmeen.


Maqaallada Sesie Bonsi ee ku saabsan Martech Zone |\nMaqaallada by Sesie Bonsi\nKu dhawaad qof kastaa wuu ka cabsadaa soo dejinta app kale marka ay u fadhiistaan cashada makhaayadda. Sida Covid-19 uu u horseeday baahida dalabka iyo lacag-bixinta aan lala xidhiidhin, daalka abka wuxuu noqday calaamad labaad. Tignoolajiyada Bluetooth-ka ayaa loo dejiyay inay hagaajiso macaamil ganacsiyadan maaliyadeed iyadoo u oggolaanaysa lacag-bixinno aan taabasho lahayn oo kala fogaansho dheer ah, iyadoo ka faa'iidaysanaysa abka jira inay sidaas sameeyaan. Daraasad dhowaan la sameeyay ayaa sharraxday sida masiibadadu ay si weyn u dardargelisay qaadashada tignoolajiyada lacag-bixinta dhijitaalka ah. 4 ka mid ah 10kii macaamiisha US ayaa haysta


Agoonkii Hooyadii Illaaway Q2AAD W/Q C/fitaax Maxamed Xaambe | Laashin iyo Hal-abuur\nAgoonkii Hooyadii Illaaway Q2AAD W/Q C/fitaax Maxamed Xaambe\nAgoonkii Hooyadii Illaaway\nAbyan waa ka baxday kalinimo, nolosheeddii wehelka la ahayd wel’welka iyo walbahaarka waxay isku badashay mid waassan u baryey waqalna u hooray.Marxuumkii COLAAD, maanta waa mid Dunida uga tagay Farac, Magaciisuna kama suulin in lagu Abtirsado.\nWaa Adduun iyo waayihiise wajigeeda waxaa laga dheehan karaa Nuur iyo naruuro dheeri ah, waxayna u muuqato qof ka soo kabanaya diiftii iyo darxumaddii ka soo gaartey Geeriddii Ninkeeda, Tiiyoo ay u dheerayd Uur ay culeyskiisa la daalaa dhacaysay 9 Bilood oo aysan helin Qof la qeybsada Canaabta iyo Culayska una Ciidamiya.\nAbyan reerkoodii ma aysan aadin, iyaguna uma imaan, iyaduna waxay halkudheg ka dhigaatey” Nin fadhigaaga arkaya looma sare joogsado“ waa dhaqankii gobeed lagu yaqaanay Soomaalida inuusan qof baahida la alaladin oo hadba meel isku qaadine, waxaa kale oo jirta deegaanka oo aad u kala foggaa oo billo loo kala soconayey iyo colaad sokeeye oo jirtay.\nHaatan xaalku sidii hore maaha, guriga Abyan maaha mid aamusnaan badan ka jirto sidii hore. Inkastoo ODAWAA dhowr cesho uu Ifka joogo uusanna gaarin xilli uu hadaaqo, hadana Hooyadii waxay ugu sheekaysaa sidii qof weyn oo warkeeda la jaanqaadaya! Haddii aad soo marto masaaafo u dhow halka ay ku dhaqanyihiiwaxaad Maqlaysaa gurdanka gurigooda ka dhacaya iyo Geeraaro marna lagu amaanayo ODAWAA, marna lagula dardaarmayo, marna Sooyaalkii nololeed ee labadiisa Waalid lagu xasuusinayo.\nAbyan si ay u xajiso ALLANA ugu xamdi naqdo nimcada ( Odawaa) uu siiyey ayey u yeertay Owgii ugu agaca dheeraa Tuftiisana loogu kalsoonaa deegaanka. Wadaadka war kuma seeganeen marxaladaha Qoysku ay soo marayn, waana xog ogaal, maadama uu heyb kore la wadaago Jilib hoosaadka uu ka dashay agoonka Aabbihii.\nOw Geedi wuu aqbalay dalabkii uga yimid Abyan, wuxuna u soo hoyday habeen Jimco ah, wixii uu kitaab haystay midna kama soo tagin, markii uu ka Af tirtey Lag iyo Lug laga siiyey neefkii loo loogay, Laqanyadii Baruurtana laabtiisa labanlagdooneyso ayuu Qur’aan aqris bilaabey. habeenkaas wuxuu Aaydo Xijaab xir ah ku wareejiyey tgurii reerka. salaadda subax markuu tukadey Ow Geedi waagiina soo Iftiimey ayuu Abyan u yeeray una sheegay in ay wiilka ugu keento geed xalay gogasho u taalllay si uu dabaysha uga dugsado. Howraarsan ayey tiri, waxayna la soo agfadhiisatay Odawaa oo ay labadda gacmood ku hayso dhabtana u saaran, waxaa ka muuqday Abyan feejignaan dheeri ah haddii aad dhab u eegtana waxaad isleedahay; Ma waxay moodaa in uu ka fara baxsanayo Muluqu?\nHalkii ayuu kula tufay kuna firdhiyey Tahliil wuxuuna Eebbe waydiistay Wadaadkii in Odawaa aanfo iyo illaaco intaba ka hayo. Abyan ayaa Owgii xasuusisey in uu Xirsi(Qardhaas) u xiro, maadaama uusan mar walba Wadaadku la joogin, suurta galna tahay in xeradaan laga guuro. wuuna yeelay.\nWuxuu gu’ba gu u dhiibo, geedina geedi, gurina guri, qofkii geeridiisu raagtana gaboow ayaan ka raagayn.Odawaa waa Gaban, Geela ma raaco laakin wuxuu Hooyadii u noqdey garab oo waa ka adagyahay raacista Maqasha Ariga.\nAbyan waa tii gabadh-nimadeedii ahayd geenyo qurux u dhalatay, goortaanna waa galladantahay, Rag badan ayaa guur ka dalbay, laakin waxay goosatey in aan Nin dambe Garaarka ka furin. Ayadoo uga gollahayd in uusan Guul guul arkin Wiilkeeda Odawaa oo ay noole ugu jeclayd. Waxay guntiga dhiisha uga dhigatey sidii ay u kori lahayd una gaarsiin lahayd heer uu guri yagleesho.


WEJI FURAN & FARXAD: Somalia oo kaalin fiican ka gashay dalalka ugu FARXADDA badan adduunka! | Hadalsame Media\nHome Arrimaha Caalamka WEJI FURAN & FARXAD: Somalia oo kaalin fiican ka gashay dalalka ugu...\nWEJI FURAN & FARXAD: Somalia oo kaalin fiican ka gashay dalalka ugu FARXADDA badan adduunka!\n(Hadalsame) 04 Abriil 2019 – QM oo qiimayn ku sameeysay Farxadda Adduunka ayaa soo saartay sida ay u kala farxad badan yihiin dadyoowga Afrika.\nQiimeyntan oo ay QM ka sameysay Maalinta Farxadda Caalamiga ah ee International Happiness ayaa lagu sheegay in Soomaaliya kaalinta 6-aad iminka kaga jirto guud ahaan wadamada ay dadkeedu ugu farxadda badan yihiin Afrika.\nSoomaaliya ayaa guud ahaan taxa caalamiga ah ka gashay kaalinta 98-aad, taasoo aan xumayn marka la eego xaaladda uu dalkaasi ku jirey 30-kii sano ee tegey.\nWadamada Qaaradda Afrika ayaa kaalimaha 10-ka sare u kala galay sidatan: Mauritius, Libya, Algeria, Morooko, Nigeria, Somalia, Cameroon, Gabon, South Africa, Ivory Coast.\nYeelkeede, markii guud ahaan caalamka oo idil la eego 10-ka dal ee liiska hoos ka hoggaaminaya ayaa kala ah: Malawi, Haiti, Liberia, Syria, Rwanda, Yemen, Tanzania, South Sudan, Central African, Republic, iyo Burundi.\nQiimayntan oo lagu soo qaatay 156 dal oo caalamka ah iyadoo la adeegsanayo hab-raacyo ay ka mid yihiin xorriyad ku noolaanta iwm, ayaa waxaa kaalinta 1-aad dhanka farxadda kaga jirta Finland.\nPrevious articleImisa KHALAD ayaa ku jira inay Booliisku dadka u soo bandhigaan sawir gaari ”qarax sida”?!\nNext article”Haddii uu i GUURSAN lahaa Madaxwayne ayuu noqon lahaa!”


Goobaha Khadka Tooska ah ee Reer Brazil - Xeerarka Koodhadhka Khadka Tooska ah ee Khadka\nLoading ... Ma sahlana in lagu soo galo qamaarayaasha reer Brazil. Ilaa 1946, noocyada ugu badan ee khamaarka waddanka waa la oggol yahay. Si kastaba ha noqotee, markii uu xukunka la wareegay madaxweyne cusub Dutra, dhammaan khamaarka dhaqameed iyo madadaalada khamaarka, oo ay ku jiraan sharadka isboortiga, waxaa la saaray mamnuuc. Marka laga reebo waxaa la oggol yahay oo kaliya sharad lagu tartamo faraska iyo bakhtiyaa-nasiibka. Tan iyo markaas, wax yar ayaa is beddelay, oo xaddidaadaha ayaa wali xaddidaya kuwa ciyaara.\n1960-yadii, dowladdu waxay awood u yeelatay inay qaado isku day guul ah oo lagu xirayo dhammaan casinos-yada sharci darrada ah. Nasiib wanaagse, laga soo bilaabo markii 1990-kii laga mamnuucay mashiinnada ciyaarta, maantana waxaa jira in ka badan 100,000 oo kumanaan kun oo shirkado bingo ah. Buugyarahayaga khamaarka ee internetka ogow in ciyaaraha bingo sidoo kale sharci ka yihiin Brazil. Si kastaba ha noqotee, si ku meelgaar ah ayaa loo mamnuucay 2004. Fadeexada ku saabsan mowduuca laaluushka ee ku lug leh mamnuucida bingo ee 9 bilood.\nIn kasta oo xaqiiqda ah in tixraaca gaarka ah ee khamaarka internetka (sida lagu sheegay sharciga ee 1946 goobaha shaqsiyadeed ee khamaarka internetka ee Brazil, khamaarka internetka ee isboortiga iyo bingo online), hase yeeshe madadaalada noocaas ah ee internetka ee Brazil waa mamnuuc. Khamaarista dadka reer Brazil way ku ciyaari karaan khadka tooska ah, laakiin tan waa inay u adeegsadaan xariirka shisheeye sida sharciyada qamaarka internetka ee Brazil, ha mamnuucin adeegsiga boggaga ajaanibta ka shaqeeya.\nSannadkii 2012, Guddiga Sayniska, Teknolojiyada, Cusbooneysiinta iyo Isgaarsiinta ee Golaha Guurtida waxay soo bandhigeen soo jeedin lagu joojinayo dhammaan macaamillada kaararka deynta ee goobaha khamaarka laga ciyaaro ee ku yaal Brazil, taas oo aan u oggolaan doonin ciyaartoy maxalli ah inay ku raaxaystaan adeegyada khamaarka ee internetka. Si kastaba ha noqotee, arrintan wali waa la tixgelinayaa. Waqtigan xaadirka ah, ciyaartoyda Brazil waxay sii wadaan inay ku sharxaan khadka tooska ah ee shirkadaha ajaanibta ah, qaar ka mid ah xitaa waxay leeyihiin nooc Boortaqiis ah oo ku yaal bogaggooda. Ilaa hadda, suuqa khamaarka internetka ee Brazil waa 265 milyan oo doolar.\nEeg liiska boggaga internetka ee casino ee aqbalaya ciyaartoy ka socota Brazil, oo bixiya ciyaaro tayo sare leh oo ammaan ah. Halkan waxaad ka heli doontaa madadaalo ballaadhan oo ka bilaabanta mashiinnada ciyaarta ilaa ciyaaraha khamaarka oo ka nool kuwa iibiya barnaamijyada caanka ah sida NetEnt, Merkur, IGT, Novoline, Microgaming, Betsoft, Rival Gaming, iyo kuwo kale oo badan.\nEeg liiska boggaga internetka ee turubka ee aqbalaya ciyaartoy ka socota Brazil, oo bixiya ciyaaro tayo sare leh oo ammaan ah. Ku raaxayso kala duwanaanshaha badan ee roulette, blackjack, hold'em, iyo ciyaaraha kale ee kaararka. Wixii macluumaad dheeraad ah, akhri dib u eegistayada boggaga turubka ee aqbalida ciyaartoy ka socota Brazil.\nEeg liiska boggaga sharadka internetka ee isboortiga, ka qaadashada ciyaartoy ka socota Brazil, oo bixiya ciyaaro tayo sare leh oo ammaan ah. Dhig khamaaristaada, dooro waxa ugu habboon Dhacdooyinkaaga koeffitsinty oo ka mid ah soo-jeedinta dhowr dersin buug-sameeyeyaal khadka tooska ah ka sameeya Brazil. Iyo wixii macluumaad dheeraad ah, tixraac dib-u-eegistayada goobaha qamaarka ee khadka tooska ah laga ciyaaro ee isboortiga, adoo ciyaartoy ka soo qaadaya Brazil.\nugu fiican bet Craps


Madaxweyne Obama oo safiir u soo magacaabay Soomaaliya – Radio Muqdisho\nMadaxweyne Obama oo safiir u soo magacaabay Soomaaliya\nMadaxweynaha Dalka Mareykanka Brack Obama ayaa safiirkii ugu horreeyay ee mareykan ah u magacaabay Soomaaliya tan wixii ka dambeeyay bur burkii dalka ka dhacay, taasi oo lagu magacaabo Danjire Katherine S. Dhanani.\nAfhayeenka Waaxda arrimaha dibadda Mareykanka Jen Psaki ayaa sheegtay in tallaabadaasi ay ka turjumeyso xiriirka qotoda dheer ee uu Mareykanka la yeelanayo Soomaaliya iyo horumarka Soomaaliya ay u talaabsatay in ay kaga gudubto colaad dabo dheeraatay oo ragaadisay horumarkii dalka.\nJen Psaki ayaa tilmaamtay inay dib u furanayaan safaaraddii ay ku lahaayeen Soomaaliya, si loo xoojiyo xiriirka labada dal ka dhexeysa, taasi oo ay ku sheegtay in tahay mid taariikhi ah, balse ay si kumeel gaar ah ugu shaqeyn doonto magaalada Nairobi ee xarunta dalka Kenya, inta laga diyaarinayo xarunta Safaaradooda.\nSafiirka cusub ee Mareykanka uu u soo magacaabay Soomaaliya Katherine Dhanani ayaa ah diblumaasi khibrad dheer u leh arrimaha Qaaradda Afrika, iyadoo ka soo shaqeysay wadamo badan oo ay ka mid yihiin India, Mexico, Zimbabwe, Gabon, Zambia iyo Jamhuuriyadda Dimoqraadiga ee Konga.\nShir looga hadlayo xoojinta amniga oo xalay lagu qabtay Muqdisho


SomaliTalk.com » Xildhibaan Shariif Maxamed Cabdalla “ Gudoomiye Jawaari waa Masuul iiga waayo Aragsan, Suurtagalna maha in aan Xilkiisa Hunguriyeeyo” Wareysi\nDaabaco | Print | Faafin: SomaliTalk.com: Wednesday, March 26, 2014 // Jawaabaha waa la xiray\nWaxaa noo suuratagashey in aan Xafiiskiisa ku wareysano Xildhibaan Shariif Cabdalla Maxamed oo ka mid ah Xildhibaanada Baarlamaanka Federalka kana mid ah Guddi Xaquuqul insaanka ee Baarlamaanka waxaana u u dhacay Wareysigiisii Sidatan:\nSu’aal : Sidee u aragtaa arrimaha Federaalka ee haatan ka socda Gobolada Dalka ?\nJawaab: Federaalka waxaa keeney markii Shacabku aad ugu dhibtoodeen in ay Magaalo Madaxdii ay u soo doontaan Adeegyadi Bulshada sida Caafimaadka , Waxbarashada iyo wixii la mid ah taasina waxay keentey oo si weyn looga soo Hayaamo Goboladii iyo Degmooyinkii kale ee Dalka , sidaarteed in dadka ay dalbadaan Federaal waa midaa waxa keeney , waxayna Bulshadu dooneysaa in ay deegaanada ay joogaan ay ku helaan adeegyadii aan soo sheegney , marka dad baa u fasirtey in Dowlad Goboleedka Qabiil wax ku helayo,arintu sidaa ma ah ee waa Dowlad Deegaameed la doonayo in Shacabka halkaa ku nool ay ka helaan wixii Dowladu qaban lahayd ,sidaa darteed ma aha daneysi gaar ah.\nSu’aal : Meelaha qaar waxaa Federaalka uu keeney dagaalo, iyo in dadka Barakacaan oo Shacabka Dhibaato lagu siyaadiyo ma jiraa Xal dadku isku Fahmi karaan?\nJawaab: Dowlad Dhexe ayaa joogta iyo Wasaarad u Xilsaaran arrimaha Federaalka iyada ayaa laga doonayaa in ay sameyso Qorshayaal looga shaqeysiinayo sidii uu hirgeli lahaa arrimaha Fedraalka, oo waxay noqotey Boog iyo nin waliba yaan lagaaga hormarin ,taas baa dhibaatadu keenety , aniga waxaan u arkaa Xalka in si wanaagsaa dadka loogu fasiro arimaha Federaalka waxaa Muhiim ah in Dowladu Shacabka la shirto oo si wanaagsan uga dhaadhiciso,waxa looga dan leeyahay Federaalka islamrkaan Qawaaniin ka soo saarto,Dowlad Goboleedyada la dhisayna ay noqdaan kuwo is bixin kara oo laga ilaaliyey qaab Qabiil ,Baarlamaanka Federaalka uu arrintaa ku Koontoroolo.\nSu’aal : Xildhibaane maanta waxaa Magaaladda Baydhabo ka taagan Maamuul Lix Gobol ah iyo Sadex Gobolka oo hadda Dhismihiisa lagu Guda Jiro waxayna arrinaan keentey in Dhibaato Dhacdey arintaa sidee Xal loog heli karaa.\nJawaab: dadka wixi lagu wacyigeliyo ama loogu celceliyo taasaa Maskaxdooda gasha , arrinta Lixda Gobol iyo midka sadexda Gobol ee la sheegayo, waxaa Muhiim in Bulshadu u aragto haddii Maamul la sameyno in uu yahay mid iyaga loogu adeegayo, midka Lixda Gobol waa fikir jirey , midka Sadexda Gobolna,qolooyin ba isku fahmey in mid Sadex Gobol la sameeyo,iyagoo u arka mid Lixda Gobol mid Khilaafsan Heshiiskii Dowladda sidaa dateed waxaas oo dhan in aan waxba laga soo qaadin , wixii aan raacin hab raaca Dastuurka oo Xukuumadu aan ogolaanin ,Tusaale maamulka Jubba Dowladu uma Aqoonsana Maamul Goboleed oo waxay u aqoonsan tahay mid ku meel gaar ah si maamul Goboleed rasmi ugu gudbo waa in la marsiiyaa Hub raaca Dastuurka,Qolooyinkaas waxaan kula Talinayaa ee Xagaa Jooga In ay taxadar yeeshaan , Fidnadu Af la qabto ayey leedahay ee Dabo la qabto ma leh.\nSu’aal: Arrinta Hab raaca ee Qodobada Datuurka sow ma hayn in Baarlamaanka uu hore u galo si aysan u dhicin Dhibaatooyinka hadda Jira ?\nJawaab: arrimaha Gaabiska ee Baarlamaanka in aan ka hadlo ma rabo waxaan kuu sheegaya in Baarlamaana uu leeyahay Afhayeen, aniga waxaan abaarayaa Xukuumada, haddii HabraaciI iyo Qodobada Dastuurku uusan Suurtageleyn , waxaa habooneyd in Xukluumadu sameyso go’aamo Maamul oo ku meel gaar hadhowna ay ka ansaxiso Baarlamaanka Federaalka\nSu’aal . si dadk u helaan Maamul ay ku mideysan yihiin islamarkaan dadkana ay ku degenaan karaan deegaanadooda maxaa talooyin aad soo jeedin lahayd ?\nJawaab: arrintaas Xukuumadu inay soo dedejso , Bulshadana laga dhaaciyo oo la yiraahdo wixiinii waa la idiin samyenayaa , Xukuumaduna ay Garwadeen ka noqoto , Bulshada kacsan loo sheego in wax loo qabanayo ay iyagu leeyihiin, si Daacad ahna loogu adeego , Dadkuna ay ogaadaaan in Xukuumadu tahay Fududeyaal.\nSu’aal waxay Warbaahintu qaar sii daayeen War Sheegaya in Gudoomiyaha Baarlamaanka Maxamed Shiikh Cismaan Jawaari ay Xildhibaano ka geeyeen Mooshin adigana aad tahay Qofkii Bedeli lahaa arrintaa maxaa ka jira ?\nJawaab? Inkastoo aan maqley warkaas oo aan Dhageysan hadana waa dad meel wanaagsan ila doonaya oo Khayr ii rajeeyey ,laakiin aniga uma taagni inaan bedelo ama Hunguriyeeyo Xilkaas welibana ninka hayaa uu yahay Masuul iiga waayo aragsan, waxaa loo tartamaa marka Xilku banaan yahay balse Xil ninkiisii haya looma Tartamo, mana ogi meel lagu saxiixey Mooshin ka dhan Gudoomiyaha Baarlamaanka Warkaasina waa War aan Sal iyo raad lahayn.


UEFA Oo Daabacday Liiska Kooxaha Ugu Fiican Yurub – Heemaal News Network\nUEFA Oo Daabacday Liiska Kooxaha Ugu Fiican Yurub\nXiriirka kubada cagta Yurub ee UEFA ayaa soo saartay qiimeyntii ugu danbeysay ee kooxaha Yurub iyadoo kooxda Liverpool laga waayay kaalimaha ugu sareeya inkastoo ay heystaan koobka Champions League iyo koobka Club World Cup.\nQiimeynta kooxaha Yurub ee loo yaqaano UEFA Coefficient waxaa lagu saleeyay natiijooyinka kooxaha ee shantii xilli ciyaareed ee ugu danbeysay ee tartamada Champions League iyo Europa League.\nSidaasi darteed inkastoo Liverpool ay hanatay Champions League xilli ciyaareedkii la soo dhaafay islamarkaana ay gaartay finalka xilli ciyaareedkii ka horeeyay hadana waxay weli qiimeynta kooxaha ee UEFA kaga jirtaa kaalinta 8aad.\nWaxaa kaalinta 1aad sii xajisatay kooxda reer Spain ee Real Madrid kuwaasoo seddex jeer ku guuleystay Champions League shantii sannadood ee ugu danbeysay, halka ay kaalinta labaad ku jirto Atletico Madrid, iyadoo Barcelona ay dhameystireyso seddexleyda reer Spain.\nKaalinta afaraad waxaa soo gashay Bayern Munich iyadoo shanaad iyo lixaad ay ku kala jiraan kooxaha Juventus iyo Manchester City. PSG ayaa kaalinta 7aad ku fadhisa halka Manchester United ay kaalinta 9aad ku jirto iyadoo kaalinta 10aad ay buuxisay kooxda Arsenal.\nQiimeyntaan waxay muhiim u tahay isku aadka wareega group-yada Champion League iyo Europa League.\nQIIMEYNTA 20ka Kooxood Ee Ugu Sareeya Yurub Ee UEFA:\nSisi Oo Weeraraya Liibiya Kana Laabtay Dagaalkii Uu La Galaayey Itoobiya\nAlshabaab Oo Jab Kala Kulantay Weerar Is Haligaada Oo Ay Ku Qaadeen Taliska Qaybta 21aad


GORFAYN: Ninkii Baabila Ugu Hantida Badnaa | George S. Clason – Vol: 01 – Cad: 22 – Indheergarad\nHomeGorfaynSookoobidGORFAYN: Ninkii Baabila Ugu Hantida Badnaa | George S. Clason – Vol: 01 – Cad: 22\nSeptember 2, 2019 Maamulka Indheergarad Sookoobid 0\nIndheergarad – Sebtembar 02, 2019 – Lammin – Vol: 01 – Cadadka: 22\nHalkan waxa aan ku soo gudbinayaa soo koobid iyo gorfayn ku saabsan dhiganaha “Ninkii Baabila Ugu Hantida Badnaa (The Richest Man In Babylon)”. Buugga asalkiisu waxa uu ku qornaa Af-Ingiriisi. Waxa qoray George S. Clason. George Samuel Clason waxa uu ahaa qoraa wax ka qora dhaqaalaha iyo ganacsade. Clason dabshidkii 1926-kii ayuu bilaabay in uu soo saaro taxane buug-yareyaal ah oo dhaqaalaha ka warramayey. Buuggaagtu waxa ay ahaayeen kuwo laga qoray magaaladii qadiimiga ahayd ee Baabila. Qoraalladaas oo aad u baahay ayuu markii dambe qoraagu buug u beddelay, isaga oo u bixiyay magaca sheekadii ugu caansanayd taxanaha sheekooyinka oo ahayd ‘Ninkii Baabila ugu hantida badnaa.’\nDhawaan ayuu afkeenna Soomaaliga u tarjumay Dr. Jaamac Sahal oo ah dhakhtar caafimaad iyo qoraa da’ yar oo dhawaanahan tarjumay dhawr buug oo aan dhanka waxtarka kala dhicin. Tarjumaadda Af-soomaaliga ah ee Dr. Jaamac ayaa gacantayda soo gashay dhammaadkii bishii 7-aad ee sannadkan 2019-ka. Xasan Kaabe, oo ka tirsan Akadamiyadda Gorof, ayaa igu soo simay. Laba nuqul oo buuggan ah ayuu qaab aan hadiyad ahaan ku sheegi karo iigu keenay. Tiroba laba jeer ayaan akhriyay bilawgii bisha August. Waa buug si fiican loo qoray oo ka kooban 205-bog. Waxa daabacday madbacadda Hiil Press oo beryahan dambe ah maktabadda inta badani banaan tahay ee Soomaalida khaanado badan soo buuxisay. Waan bogaadinayaa qoraaga, madbacadda iyo cid kasta oo qayb ka ahayd soo bixidda buuggan qiimaha badan. Sidoo kale, aan u mahadceliyo Akadamiyadda Gorof oo suurtagalisay in buuggani iigu yimaaddo magaalada Jigjiga. Buuggu waxa uu ka kooban yahay toban qaybood ama cutub oo mid waliba saamayntiisa iyo culayskiisa wato.\nHorumarka guud ee dal ama bulsho waxa uu ku xidhan yahay isu geynta haynta dhaqaale ee qofafka ummaddaasi ka kooban tahay. Si guud buuggan, Ninkii Baabila ugu hantida badnaa, waxa uu ka hadlayaa sida uu qof kastaa guul dhaqaale ku gaadhi karo. Waxa uu ina tusayaa dariiqyada lagu gaadho guul dhab ah, taas oo ay fure u tahay dedaal uu qofku la yimaaddo. Qofka buuggan akhriya ee dhaqangeliyaa waxa uu helayaa dawada saboolnimada iyo fahanka dhaqaalaha, taas oo uu qoraagu ku sheegayo in ay tahay ujeedada ugu wayn ee uu buugga ka lahaa. Sidoo kale, buuggu waxa uu inoo iftiiminayaa sida dhaqaale loo sameeyo iyo sida loo kaydsado, sida daynta looga baxo iyo sida sharaf loogu noolaado. Waxa uu qaybaha u dambeeya innagu tusayaa dad tijaabiyay aragtiyaha buuggu xambaarsan yahay oo dhammaantood ka gaadhay guul ay mahadiyeen. Waxa uu qoraagu ina dhex gaynayaa magaaladii Baabila oo ahayd xudunta dhaqaalaha ee casrigeedii iyo magaaladii dunida ugu dhaqaalaha badnayd.\nCutubka Koowaad: Muuqaal Ka Bixin Magaaladii Baabila\nQaybtan koowaad waxa aynu ku baranaynaa magaaladii Baabila. Waxa la sheegaa in aan sooyaalka lagu hayn magaalo ka qurux badnayd Baabila. Waxa ay ku caanbaxday guryo qurux badan, qasriyo, guri-diimeedyo ashqaraar leh iyo derbiyo waawayn oo ku wareegsan kuwaas oo ammaan ahaan magaalada ugu jiray halka ay hadda lidka gantaaladu ugu jiraan quwaddaha waawayn ee dunida. Dadkii casrigeeda noolaa marka ay magaca Baabila maqlaan waxa ay xasuusan ama sawiran jireen wax aynnu ku tilmaami karno janno adduun; waxa hor iman jiray hummaag tusaya dhaqaale iyo dad hodan ah.\nInta badan marka ay dadku haatan maqlaan magaalo sidaa u dhaqaale iyo qurux badnayd, waxa ay sawiranayaan in ay ahayd magaalo ku dhex taallay buuro macdani ka buuxdo oo ay webiyo iyo bustaanno ka buuxeen, dadkeeduna nimcada ka dhaxleen dabeecadda iyo cimilada meesha ay ku taallay. Baabila waxa ay ku agtaallay webiga Furaat, waxa ay ka binaysnayd dooxo aan buur iyo xataa dhagax wax lagu dhisto lahayn. Ma ay lahayn hal waddo oo socdaalalda ganacsigu maraan ee waxa ay ahayd oomane roobku xataa ku yar yahay.\nBaabila waxa ay lahayd keliya laba ilo-dhaqaale: biyaha webiga Furaat iyo dhul beereed. Reer Baabila waxa ay hindiseen farsamooyin ay labadaa ilood kaga dhigayaan kuwo horumariya magaalada iyo dadkeeda. Waxa ay biyo-xidheenno ka sameeyeen webigii Furaat, waxaanay ku leexiyeen dhulbeereedkii ku xeernaa magaalada. Farsamooyinkaas ayaa muddo kooban gudaheed dooxooyinkii boodhka badnaa ee Baabila ugu beddelay beero cagaarkooda iyo wax soosaarkooda la mahadiyay qurux ahaan iyo dhaqaale ahaanba.\nMagaaladu sidoo kale waxa ay dhaqangelisay shuruucda maaliyaddeed ee illaa hadda la adeegsado sida: in lacag wax lagu kala iibsado, kala xadeynta ganacsiga, kala qorashada saamiyada iyo amaahda iyo dhammaan noocyada amaahashada iyo deyn bixinta. Waa dhammaan nidaamyada la casriyeeyay ee baananka dunidu hadda ku shaqeeyaan. Magaaladu waxa ay jirtay qarniyo badan, dadkeeda waxa loo oggolaaday suuq xor ah iyo in ay lacag samayn karaan, Xataa addoomada ayaa la siiyay xorriyad ay ku shaqaysan karaan si ay hadhoow isu xoreeyaan. Buugga qaybaha dambe ayaa aynnu ugu tegi doonnaa tiroba dhawr addoon oo inta ay wakhtigii firaaqada ahaa shaqaysteen is xoreeyay. Qaar addoomadaas ka mid ahi waxa ay ku dambeeyeen hantiileyaal magaalada laga qaddariyo.\nMagaalada Baabila waxa ay fahantay wax ay ummaddo badan oo hadda nooli fahmi la’yihiin. Magaaladu waxa ay hoodo iyo ayaan ku lahayd in ay dhif ahayd in lagu soo duulo oo la qabsado, iyaguna cid kuma ay duuli jirin. Dagaalladoodu waxa ay u badnaayeen kuwo dhexdooda ah iyo iska caabbin ay inta badan ku guuleysan jireen. Madaxda Baabila waxa ay ahaayeen kuwo ku shaqeeya nidaam caddaali ah oo ummaddu u siman tahay. Marnaba ma ay qabsan keli’taliyeyaal dadkooda gumeeya, magaalooyinka kalena ku duula.\nNasiib darro Baabila waa magaalo dunida ka suushay oo aan hadda jirin. Kumanaan sanno markii ay calanka u siddey ilbaxnimada iyo dhaqaalaha casrigeeda ugu dambayn waa ay baaba’day oo waa laga haajiray, waxaana aasay dabaylihii badnaa ee ay caanka ku ahayd. Magaaladu waxa ay ku taallay qaaradda Aasiya, meel lix kun oo kiilomitir bariga kaga beegan marinka Suways, waqooyiga gacanka Eeraan.\nCutubka Labaad: Ninkii Doonayay Dahabka\nSheekada koowaad ee taxanaha buuggu waxa ay khusaysaa laba nin oo illaa yaraantoodii saaxiib ahaa. Bensir waxa uu sameeyaa gaadhi faraskaa Baabila ugu wanaagsan, se weli kuma uu helin abaalmarin iyo xataa in loo aqoonsado dedaalkiisa. Waxa uu deggan yahay meel u dhaxaysa qasriga boqorka Baabila iyo guri-diimeedyada waawayn ee magaalada. Isaga waxa u dhisan aqal yar oo daarahaa dhaadheer ku hoos naban. Waxa uu ka mid yahay dad badan oo heer kula ah nolosha hoosaysa oo iyaguna aqalo yaryar ku leh hareeraha aqalkiisa. Waxa u imanaya saaxiibkii Kobbi.\nKobbi waa kaban-garaace aad u cajiib ah. Isaguna sida saaxiibkii ma helin garashadii shaqadiisa. Kobi uma niyad jabsana sida saaxiibkii, waxa uu qabaa rejo wanaagsan. Kobi saaxiibkii waxa uu u soo doontay deyn dhan laba shillin-bireed, laakiin saaxiibkii waxba kuma dhaamo. Labada nin waxa ay iska waraysanayaan sidii ay lacag ku samayn lahaayeen, noloshoodana wax uga beddeli lahaayeen. Waa ay ku qanacsan yihiin oo ku faraxsan yihiin in ay xaasas iyo caruur leeyihiin oo ay sidoo kale xor yihiin, laakiin dhibku waa in ay ka daaleen in ay aad u shaqeeyaan wax yarna helaan. Waxa ay isku raacayaan in ay la tashadaan saaxiibkoodii caruurnimo Arkad, oo hadda la sheego in uu yahay ninka Baabila ugu hantida badan.\nCutubka Saddexaad: Ninkii Baabila Ugu Hantida Badnaa\nArkad waxa uu ahaa nin aad u hanti badan. Waxa uu ku caan baxay hanti badnaan iyo gacan furnaan. Waxa u imanaya saaxiibbadiisii caruurnimada qaar ka mid ah. Waxa ay ka doonayaan in uu fahansiiyo sirta ka dambaysa hantidiisa badan ee aannu waalidkii ka dhaxlin.\nArkad sababta saboolnimadooda laba midkood ayuu ku sheegayaa. Fahan la’aan ka haysa xeerarka maamula hantida ama in aannay baran oo daraasayn xeerarkan. Nasiibku waa mala-awaal aan cidna wax siin cidna ka qaadin. Nasiibku waxa uu ka so horjeedaa dabiiciga oo isaga ayaa dib u burburiya hantida uu cid nasiib ku siiyay. Dadka hanti nasiib ku helaa waxa ay noqdaan laba; kuwo aan aqoon sida loo kaydsado hantidaas oo ay muddo yar kaga baxdo gacantooda, iyo kuwo ay gacmuhu isku dhegan yihiin oo ka baqaya in hantida laga dhaco ama ka dhammaato maadaama aannay garanayn sidii ay ku soo ceshan lahaayeen waxa ka baxaya. Kuwan dambe lacagtu waxa ay ku soo kordhisaa cidhiidhi nololeed iyo cabsi joogto ah, waanna ay isqariyaan. Dadka qaata hanti aannay lahayn ee hantidooda ku darsada uma soo kordhiso raynrayn iyo qanacsanaan. Dadka hanti ka dhaxla waalidkood inta badan hantidaasi waa ay ka dhammaataa muddo yar gudaheed.\nHaddii aynnu soo koobno Arkad talooyinkan oo ka dambeeyay guushiisa ayaa uu iyagana la wadaagay. Waa isla talooyin uu ka helay Algamish oo ahaa lacag-amaahiye reer Baabila ah (Waxa aynnu hadda bangiyada u naqaanno).\nQayb ka mid ah hantida aad shaqaysato adigu gaar u yeello – Kaydso ugu yaraan tobankiiba hal (10%) wixii aad shaysatid.\nHantida aad shaqaysatid adigu ma wada lihid. Lacagta bil ku soo gasha waxa aad ku leedahay inta aad kaydsatid oo kaliya. Dhammaan hantida aad qarash garaysid waxa leh dadka aad wax kaga iibsatay. Markaa ha noqon qof bisha dhan shaqeeya, laakiin aan naftiisa u shaqayn ee u shaqeeya meherado dad kale leeyihiin. Shay kasta oo aan raandhiis lahayn sida dharka, kabaha, baabuurta, alaabaha la isku qurxiyo iyo wixii la mid ahi keliya waxa ay buuxiyaan boorsada qofka ka ganacsada ama sameeya. Waad u baahan tahay iyaga laftooda, laakiin ha ka dhigan muhiimadda koowaad. Muhiimaddaada koowaad ha ahaato in aad naftaada qaybteeda u qoondaysid oo aad meel u dhigtid – yaannay ka yaraanin 10%.\nIsbar in aad ku noolaatid tobankii meeloodba sagaal meelood (90%).\nLacagtaada ku bixi keliya baahiyaha lagama maarmaanka ah. Wax kasta oo aad u baahan tahay ku fillaysii inta kuu soo hadhay. Marnaba ha u gudbin oo ha isticmaalin shillin ka mid ah kaydkaaga. Arkad 12-bilood ayaa uu uruuriyey 10% wixii uu bil kasta shaqaystay. Mar kale ayuu Algamish u yimid waxaanu weyddiiyay waxa uu lacagtii ku sameeyay. Arkad waxa uu u sheegay in uu u dhiibay nin Azmur la yidhaahdo oo guryaha dhisa. Azmur waxa uu galay socdaal waxaanu u soo iibinayaa Jawhar qaali ah.\nAlgamish waa uu canaantay Arkad. Waxa uu u sheegay in aan qof dhismaha ka shaqeeya loo diran jawhar. Waxa uu sheegayaa in arrinkani la mid yahay isaga oo rootiile kala tashada xiddigiska. Waxa uu u sii sheegay in wixii uu ninkaa u diray dayacmeen ee uu mar kale halkii hoose ka soo bilaabo. Sidii uu sheegay Algamish Azmur waa la dhacay oo waxa laga soo iibiyay walxo yaryar oo dhaldhalaalaya hantidiina waa ay ku daysay.\nLacagta kuu ururta ku maalgasho meelaha faa’iidada joogtada ah leh ee aan hantidaadu kaaga dayacmayn.\nMaalgasho keliya meelaha aad khibradda iyo aqoonta u leedahay, ama ay dadka aqoonta u lehi kugula taliyeen.\nGuri iibso ama dhiso si aannay lacagtaadu ugu dhammaan bixinta kirada aqalka aad degan tahay.\nAayatiinkaaga dambe hanti ugu talogal.\nLa tasho dadka murtida leh. Cid kasta kala tasho waxa ay aqoonta u leeyihiin.\nArkad waxa uu sannad kadib u warramayaa Algamish oo kar kale ku soo noqday. Waxa uu u sheegayaa in uu hadda meel fiican maalgashaday. Waxa uu lacagtiisii u dhiibay Agger oo ah gaashaan-sameeye. Gaashaamadii loo sameeyay ayuu kireeyaa oo lacagi ka soo gashaa. Arkad bilawga lacagta kirada ka soo gasha wuu wada isticmaali jiray laakiin Algamish ayaa u sheegaya in uu cunayo caruurtii kaydkiisa. Arkad marka uu casharradaa wada dhaqangeliyo ee uu hanti badan yeesho ayuu la wareegayaa maamulka beero uu Algamish ku lahaa Nippur. Hantidaas ayuu maamulayaa kaddibna ay qaab wadaag ah u qaybsanayaan. Waa taa sirta ka dambaysa hantida badan ee Arkad caanka ku yahay.\nCutubka Afraad: Toddobada Dawo ee Jeeb Madhnaanta\nToddobadan dawo waa isla kuwii uu Arkad siiyay saaxiibadii. Waa casharro uu ayaamo badan siinayay dad reer Baabila ah. Isaga iyo boqorka ayaa isku raacay in dadka la baro sidii ay hanti u samaysan lahaayeen.\nBilaw in aad boorsadaada naaxiso – lacag kaydso, yaannay ka yaraan 10%.\nHa isticmaalin ka badan waxa aad u baahan tahay ee lagama maarmaanka ah. Haddii aad ku noolaato 90% wixii aad shaqaysatay, waa hubaal in aan noloshaada culays dhaqaale oo ay dareentaa fuulayn.\nDahabkaagu (Lacagtaadu) ha kuu shaqayso oo iyadu ha is tarmiso – ku maalgasho meel waxsoosaarkeeda la hubo oo ammaan ah.\nIn aad lacag kaydsataa ma barakaynayso wixii ururay. Lacagtaada ka dhig mid iyadu kuu shaqaysa oo lacag kale samaysa. Shillin kasta oo aad kaydsatid ka dhig askari kuu daacad ah oo aad hawlgelisay. Shaqada aad askarigaa u dirtay waa in uu askar kale soo qabqabto. Askarta cusub ee soo biirtay laftoodu shaqadii askariga hore ayaa ay qabanayaan oo askar hor leh ayaa ay keenayaan ilaa aad aqalkaaga u beddesho xero ciidan.\nIska ilaali in maalgashiga meelaha u muuqda in ay faa’ido badani ku jirto, laakiin aan isku hallaynta lahayn. Ayaandarradu waxa ay doorbiddaa kan aan iska ilaalin.\nHa bixin kiro ee aqalka aad degan tahay gado oo ka dhig hanti aad leedahay.\nSoomaalida magaalooyinku waxa ay halhays u leedahay, ‘Kiradu waa mag aan lagula bixinayn.’ Dabcan kiradu waa dhiigbax dhaqaale oo ganacsiga iyo biilka qoysaska geliya qarash badan oo meelo kale u buuxin lahaa. Dhallinyarada dhawaan reeraha dhisay waxa ugu wayn ee ay ka cawdaan waa kiro qaali ah. Haddii aad aqal dhisato inta aannad reer samayn waxa ay kaa caawinaysaa in hantidii aad kirada ku bixin lahayd meelo kale oo waxtar leh gashato ama aad kaydsatid ugu yaraan.\nDhaqaale u kaydi aayahaaga dambe.\nHantidaada geli meel ay ku korodho. Dhul iyo guryo iibso waayo hantida ma guurtada ahi waxa ay leedahay aayatiin dambe oo fiican. Lacagtaada waxa aad u dhiiban kartaa lacag-amaahiyaha (Bangiga). Dulsaarka kuugu darsamaya ayaa kaaga dhigi doonna dhaqaale aad u badan.\nWaxa uu tusaale u soo qaadanayaa nin la yidhaahdo Ansan oo ah kabo-tole. Toddobaad walba lacag-amaahiye ayuu u dhiiban jiray laba shillin ah. Dhawaan ayuu lacag-amaahiyihii guddoonsiiyay lacag aad u badan oo ka farxisay. Lacagtaasi afartii sannoba waxa u kordhayay afar meeloodoow meel (25%). Waxa uu qaatay lacag dhan kun iyo afartan shillin. Haddii uu lacagtaas u dayn lahaa 12-sanno oo kale waxa ay u noqon lahayd afar kun oo shillin-bireed. Si kasta oo aad u mushahar badan tahay ugu dambayn waad gaboobaysaa ama waabad dhiman. Haddii aannad gabowgaaga iyo aayaha dambe ee qoyskaaga kayd u samayn noloshu ku soo dhawayn mayso.\nKordhi awooddaada waxsoosaar. Mar kasta oo aynu xirfaddaheena iyo aqoonteena badino waxa badanaya lacagta aynu samayno.\nCutubka Shannaad: La kulan Nasiibka iyo Waxa uu Yahay\nReer Baabila waxa ay ku maahmaahi jireen, “Haddii qofku nasiib wanaagsan yahay, cidna ma sawiran karto barwaaqada uu gaadhi karo. Webiga Furaat ku dhex tuur, waxa dhici in uu ka soo badbaado isaga oo jawhar gacanta ku sita.” Dadkeennu waxa ay rabaan in ay wada nasiib wanaagsanaadaan. Reer Baabila waa ay jeclaayeen in ay nasiib wanaagsan yeeshaan, sidoo kale dadka hadda nool waa la mid. Haddaba nasiibka ma lala kulmi karaa oo ma la soo jiidan karaa?\nWaxa hubaal ah in aannu jirin wax nasiib la yidhaahdo oo dadku is dheer yihiin. Nasiibku keliya waxa uu gargaaraa kuwa dedaalka la yimaadda. Ma jiraa midkeen ka taajiray khamaar uu ciyaaray? Marka la khamaarayo, mar walba guushu waxa ay u dhawdahay ninka meesha iska leh. Nin ayaa meherad u furtay si uu uga macaasho. Ma filaysaa in qof meherad iska furanayo si uu ugu khamaaro oo dadka imanaya uu ula saami noqdo? Waa maya.\nKa soo qaad in Laadhuu lagu khamaarayo. Haddii uu dhinaca guduudani kor maro mulkiilaha goobta ayaa ku siinaya lacagtaadii oo afar jibaaran. Haddii se uu dhinac kale oo shanta gees ee soo hadhay ka mid ah uu kor maro, waad khasaartay. Haddii aad ciyaarto adiga ayaa shan jeer u dhaw in aad guuldaraysatid. Maadaama oo uu halkaaga mar afar u dhigmo waxa weli lagu dheer yahay geeskii shanaad oo mulkiilaha ayaa gaar u leh. Nasiibku ma saacido qofka dib u dhigta fursad uu ku hodmi lahaa. Waxa jira qof innagu dhex nool oo wax kasta dib innoogu dhiga. Haddii aynnu dhagaysanno waa hubaal in aynnu ka qoomamayn doonno waxa ina dhaafay.\nCutubka Lixaad: Shanta Xeer ee Dahabka\n“Dadka haddii la kala dooransiiyo dahab iyo dhagax-qoraaleed ay murti ku qoran tahay, waxa ay doorran doonnaan dahabka.”\nDahabku waxa uu u kaydsamaa dadka xeerarkiisa yaqaanna ee raaca. Shanta xeer ee dahabku waaxa ay ku qornaayeen dhagax-qoraaleed uu Arkad siiyay wiilkiisa Nomasir. Waxa uu Arkad wiilkiisa siiyay boorso dahab ah iyo dhagax-qoraaleed ay ku qoran yihiin xeerarkii dahabku. Nomasir marka hore dhagaxaanta ma eegayo, dahabkiisiina waa uu ka dhammaanayaa laakiin marka dambe ee uu xeerarka akhriyo ayuu guulo wax ku ool ah gaadhayaa.\nDahabku waxa uu soo doontaa qofka kaydsada wax aan ka yarayn tobankiiba hal meel, si uu hanti ugu abuuro naftiisa iyo qoyskiisa.\nDahabku waxa uu u shaqeeyaa oo faa’ido u soo saaraa qofka ka shaqeysiiya.\nDahabku waxa uu gacantiisa ku dhegaa qofka waayo’aragga kala tashada halka uu ku maalgelinayo.\nDahabku waxa uu gacantiisa ka siibtaa qofka ku maalgeliya meel aannu waxba ka aqoon ama waayo’aragga ganacsigu kula talin.\nDahabku waxa uu ka cararaa qofka ka raadiya dhaqaale aan suurtogal ahayn ama raaca talada dhagar qabayaasha.\nHaddii aad doonaysid in aad caawisid qof dhibaataysan, ha kala wareegin dhibta isaga haysata ee u caawi qaab aan adiga waxba ku yeellayn. Waxa jira qaabab badan oo la isku caawiyo. Ha doorran qaab dhib u keenaya naftaada, wakhtigaaga, maalkaaga iyo sharaftaada. Lacagtaada amaahi keliya dadka leh awood ay is kaga soo celiyaan ama aad hubto in aad ka helayso.\nCutubka toddobaad: Deyrkii Baabila\nBaabila waxa ay lahayd derbiyo waaweyn oo ku wareegsan. Waxa magaalada ku socda dagaal ay ku soo qaadeen col reer Assyria ahi. Waxa ay isku dayayaan in ay deyrka soo fuulaan ama ay albaabada soo jebiyaan. Magaaladu hadda ma haysato ciidan ku filan, ciidankeedii waxa uu ku maqan yahay dagaal meel kale ka socda. Ciidanka magaalada oo uu hogaaminayo abbaanduule Banzar waxa ay ku jiraan difaac. Ciidamada soo fananaya derbiga ayaa ay saliid la karkariyey dusha kaga shubayaan, kuwo kale leeb iyo qaanso ayaa ay colka la dhacayaan, kuwona warmo ayaa ay ku hubaysan yihiin oo gudaha ayaa ay heegan ku yihiin haddiiba albaabka la soo jebiyo.\nDuq Banzar oo magaalada dhex wareegaya ayaa ay caruur, cirroole, rag iyo dumar ba u imanayaan si ay xogta dagaalka ugu waraystaan, waa ay werwersan yihiin. Dhammaan niyadda ayaa uu u dejinayaa oo u sheegayaa in deyrka Baabila yahay mid la isku hallayn karo oo ammaankooda sugaya. Ugu dambayn marka dhawr toddobaad la soo jebin kari waayo deyrka Baabila ayaa colkii goor waaberi ah guurayaa. Magaaladii Baabila waxa ay iskugu soo baxaysaa dabaaldeg iyo raynrayn.\nCutubka Siddeeddaad: Ma ruuxda ayaa aad addoon ka tahay? (Ganacsadihii Geela)\nSheekadani waa wiil yar oo deyn badan lagu leeyahay. Magaciisu waa Tarkad. Deynta waxa ku leh nin ay aabbihii jaal ahaayeen. Isaga oo gaajaysan oo urinaya cuntada meelaha fog fog ka bisil ayaa uu soo gelayaa magaalada. Gaajadu xataa tuuganimo ayaa ay u gaysay oo beer uu xad is yidhi ayaa laga soo eryaday. Waxa arkaya ninkii deynka ku lahaa oo uu jeclaa in aannu arkeen. Dabasir ayaa lacagtii weyddiinaya, isaguna waxa uu u sheegayaa in aannu haynin. Wuu kaxaynayaa oo maqaaxi cunto ayaa uu geynayaa. Dabasir waxa uu dalbanayaa hilib, maraq, rooti iyo khudaar kala jaad ah, Tarkadna waxa uu u dalbayaa jeeg biyo qabow ah. Tarkad ayaa isaga oo gaajaysan cunto aad u macaan lagu ag burbursanayaa oo weliba loogu dul sheekaynayaa. Dabasir waxa uu u warramayaa dadkii maqaaxida fadhiyay oo dhammaantood cuntaynaya Tarkad mooyee.\nDabasir waxa uu ka sheekaynayaa noloshiisii hore ilaa uu ka noqday ganacsade geela iibiya. Waxa uu sheegay in uu hadda ka hor dhulka Suuriya addoon ka ahaa. Dadka oo dhami waa ay la yaabbeen in uu ninkan sida wayn loo qaddariyo ee ganacsadaha ahi addoonnimo soo maray.\nDabasir waxa uu ka mid ahaa dhallinyarada reer Baabila. Ma uu lahayn xirfad gaar ah. Waxa uu la shaqayn jiray aabbihii oo ganacsi yar leh. Markii dambe xaas ayuu yeeshay. Waxa uu bilaabay in uu u noolaado sida boqorrada. Wax kasta oo uu u baahdaba naftiisa iyo xaaskiisa ayuu la jeclaaday. Alaabaha cusub ee magaalada la keeno oo dhan ayuu gataa, wixii uu lacag u waayana amaahdaa.Wuu deynoobay. Dadkii deynta kulahaa ayaa saf dheer u soo galay, mana uu awooddin in uu lacagtoodii siiyo. Waxa uu galay nolol cidhiidhi ah. Xaaskiisii ayaa ka tagtay oo reerkoodii aadday. Magaaladii uu ku deymoobay ee Baabila waa uu iskaga tagay si uu fursad meel kale uga raadiyo. Waxa uu ku biiray qawlaysato safarrada dhacda. Mar ayaa ay safar dhaceen oo maal fiican ka heleen, laakiin safarkii labaad ayaa ilaaladii safarku laysay hoggaamiyayaashoodii isaga iyo koox kale la qabtay oo Dimishiq ayaa la geeyay.\nWaxa qiimo jaban laga siiyay madax-qabiileed Suuriyaan ah. Timaha ayaa laga xiiray oo gunti yar loo xidhay. Odaygii waxa uu u geeyay afartiisii xaas oo u sheegay in ay xoolaha raacsadaan addoonkan uu u soo gaday. Afartii dumar ahaa ayaa mid waliba eegtay bal in ay kaxaysato iyo in kale. Waxa dooratay Sira oo ahayd xaaska u wayn afarta dumar ah. Waxa ay u kaxaysatay in uu awrka u kaxeeyo marka ay hooyadeed oo dhul fog ku xanuunsanaysa soo booqanayso.\nSira ayaa uu uga sheekeeyay in uu nin xor ah ahaa iyo wixii ku dhacay oo dhan. Waxa ay u sheegtay in aan qofka ruuxda xorta ka ahi addoon noqon karin. Waxa uu ka fikirayaa in ay ruux addoonnimo ku jirto. Sannad ayuu addoon ahaa oo uu Sira la jooggay, laakiin mar walba waa ka soocnaa addoomada kale oo dhinac ayuu ka ahaa. Waxa ay weyddiinaysaa in uu doonayo in uu iska bixiyo deynta lagaga leeyahay Baabila. Waxa uu u sheegay in uu doonayo laakiin aannay hadda suuragal u ahayn.\nSira ugu dambayn waxa ay siinaysaa sahay iyo awr uu ku baxsado, waxaanay u ambabixinaysaa dhankaa iyo magaaladiisii Baabila. Daal, gaajo, harraad iyo dhib oo dhan Kaddib waxa uu imanayaa Baabila. Waxa uu qirayaa in cadawga magaaladiisa ka eryay aannay ahayn saaxiibbadii oo aaminay oo deyn siiyay ee ay tahay deynta lafteeda. Markiiba waxa uu la xidhiidhayaa dadkii deymaha ku lahaa oo uu u sheegayaa in uu u soo noqday si uu deyntooda u siiyo ee ay ka sugaan. Qorshahiisa labaad waxa uu ahaa in uu xaaskiisii soo kaxaysto oo uu nolol iyo aqal u sameeyo.\nHalkaa markii ay sheekadu maraysay ayaa uu u soo jeedsaday wiilkii saaxiibkii dhalay ee uu deynta ku lahaa oo ku yidhi, “Tarkaddoow calooshaada madhani maskaxdaada cashar ma baraysaa? Ma doonaysaa in aad raacdid waddada kuu horseedaysa sharafta naftaada? Ma doonaysaa in aad iska bixisid deyn kasta oo lagugu leeyahay si Baabila lagaaga xushmeeyo?” Tarkad waa uu ooyay oo ilmeeyay, inta uu dhankii Dabasir soo eegay ayuu u sheegay in uu indhaha u furay. Waxa ay dadkii Dabasir waydiiyeen sida uu ugu dambayn deyntii iskaga bixiyay.\nDabasir waxa uu ugu horrayn booqday qof kasta oo deyn ku lahaa oo uu ka codsaday in ay siiyaan wakhti uu deynta iskaga soo celiyo. Inta badan asxaabta deynta ku lahayd waa ay soo dhaweeyeen. Qaarkood ayaa se caayay. Shaqo ayuu bilaabay, deyntiina hadba sidii uu in u bixinayay ayaa ay ka dhammaatay. Hadda waa duq magaalada Baabila laga xushmeeyo. Dabasir oo intii uu warramayay cuntadii ka qabawday ayaa maqaaxida hilib iyo qudaar kale ka dalbaday. Sidoo kale, Tarkad ayuu yidhi halloo keeno cunto aad u badan maadaama uu gaajaysan yahay. Dabasir cadawgiisa u weyni deynta ayaa ay ahayd. Deynta ayaa magaaladiisii uu jeclaa ka kaxaysay, qawlaysato aannu u qalmin ka dhigtay, addoonnimo u xero gelisay. Dayntaa markii uu ka adkaaday ayuu bilaabay in uu si sharaf leh u noolaado.\nCutubka Sagaalaad: Dhagax Qoraaleedyadii Baabila\nSheekadani waxa ay dhex maraysaa laba buuni oo Ingiriis ah. Buuni Swithin oo ka tirsan Jaamacadda Nothingham ee dalka Ingiriiska ayaa warqad u diraya buuni Franklin Caldwell iyo waaxda sahanka Sayniska ee dawladda ingiriiska oo jooga dalka Ciraaq. Swithin waa tarjumaanka dhagax qoraaleedyo laga soo qufay magaaladii Baabila, Caldwell na waa ninka soo qufay ee u soo diray ingiriiska si loo tarjumo.\nDhagax qoraaleedyada oo laga filayay in ay ku qoran tahay sheekooyinkii carbeed sida: Alfa Layaali wa Layla, balse waxa ku qoran wax ka xeeldheer sheeko xariiro carbeed. Waxa ku qoran sheekada nin la yidhaahdo Dabasir oo dhibaato deymeed haysatay. Dhibaatada ninkaa haysatay shan kun oo sanno ka hor weli dad ayaa ay haysataa. Buunigu waxa uu qoraalka ka bartay sida deynta la iskaga bixiyo iyo sida lacag lagu samayn karo. Buuniga iyo xaaskiisa ayaa isku dayaya in ay qorshahan naftooda ku dabaqaan.\nDabasir waxa uu kaydiyaa tobankii meeloodba hal meel wixii soo gala (10%). Waxa uu u kaydsadaa oo aayihiisa dambe iyo sidii uu dhaqaale ku filan u yeelan lahaa.\nQorshihiisa labaad waa sidii uu xaaskiisa oo u soo noqotay nolol iyo guri ugu samayn lahaa. Waxa uu aaminsan yahay, sidii saaxiibkii Mathon u sheegay, in ninka qoyskiisa nolol wanaagsan u sameeya ay u kordhiso kalsooni, awood iyo ka go’naansho yool gaadhis. Waxa uu is baray in uu ku noolaado tobankii meeloodba toddoba (70%) wixii soo gala. Waxa uu iska xakameeyay wax kasta oo u gayn kara in uu isticmaalo kaydkiisa ama ka badan 70%.\nQorshihiisa saddexaad waa sidii uu daynta iskaga bixin lahaa. Dadka daymaha ku leh waxa uu ugu talogalay tobankii meeloodba laba meel wixii soo galay bisha (20%). Bil kasta habeenka uu dayaxeedu buuxo ayaa uu dhaqaalaha uu shaqaysto tobankii meeloodba laba meelood si siman ugu qaybiyaa dadkii daymaha ku lahaa. Waxa uu sameeyay dhagax qoraaleedyo uu ku qoray qof kasta oo dayn ku leh magaciisa iyo daynta uu ku leeyahay. Muddo kooban ayaa ay dayntii kaga dhammaatay. Buunigii reer Ingiriis ee dhagax qoraaleedka tarjumay iyo xaaskiisu waxa ay dhaqangeliyeen qorshayaashii Dabasir, waxaanay ka gaadheen guul ay u riyaaqeen.\nCutubka Tobnaad: Ninkii Baabila ugu Ayaanka Wanaagsanaa\nSheekadan waxa ay khusaysaa Sharu Nada oo ahaa boqorka ganacsiga ee Baabila. Waxa uu hadda ka yimid Dimishiq oo uu safar ka keenay. Waxa uu Dimishiq ka soo kaxeeyay Hadan Gula oo ah wiil uu awoow u yahay Arad Gula, oo ahaa Sharu saaxiibkii rumaad oo ay in badan shuraako wada shaqaysta ahaayeen. Wiilka yari waxa uu ahaa mid raaxo jecel oo shaqo neceb. Waxa uu la yaabanyahay odaygan maalqabeenka ah ee haddana weli shaqaynaya ee Suuriya iyo Baabila u kala safraya. Sharu waxa uu jeclaystay in uu wiilkan meel ka soo saaro isaga oo intaa abaalgud uga dhigaya abaal uu awoowgii ku lahaa. Arad Gula lacagtiisii waxa baabiiyay kuwii uu dhalay oo noqday kuwo aan xikmad lahayn. Wiilka yarna waxa dhalay kuwaa mid ka mid ah.\nSharu Nada iyo Arad Gula waxa ay soo wada mareen addoonnimo. Waxa lagu kala iibsaday suuqa addoomaha ee Baabila. Sharu waxa iibsaday nin leh moofo rootiga lagu sameeyo. Waxa uu bartay sida rootiga loo xasho. Marka uu shaqada dhammeeyo ayaa uu qayb kale oo rooti ah samayn jiray. Waxa uu ku iibin jiray suuqyada iyo waddooyinka. Wixii ka soo baxa si siman ayaa ay u kala qaybsan jireen. Qorshihiisu waxa uu ahaa sidii uu xornimadiisa dib ugu iibsan lahaa. Waxa uu yeeshay macaamiil joogto ah oo rootigiisa suga. Dadkaas ayuu Arad Gul ka mid ahaa. Waxa uu isaguna xaafaddaha ku wareejin jiray dermaha isaga oo dameer ku sida oo uu addoon la socdo.\nArad Gula isaguna addoon ayuu ahaa, Ganacsiga uu wado waxa uu wadaag kula ahaa mulkiilihiisa. Waxa uu u socday in uu xornimadiisa iibsado. Arad waa uu ka hor xoroobay kaddibna isagii ayuu xoreeyay. Sidaas ayaa ay ganacsiga xulufo iyo wadaag ugu noqdeen. Waxa uu wiilkii siiyay talooyin uu ku tusayo in uu shaqaysto oo nin iska dhigo. Waxa ay isla qaateen in shaqadu tahay sirta lacagta ee awoowgii ku hodmay aabihiina ku xoolo waayay. Iyaga oo madaxa kor u taagaya ayaa laga furay albaabadii waaweynaa ee Baabila.\n‘Ninkii Baabila ugu hantida badnaa’ waa dhigane koobsanaya mashaakil innaga, soomaali ahaan gaar inoo haysta. Waxa la sheegaa qofka Soomaaliga ahi in uu qarash gareeyo dhammaan wixii soo gala. Haddii aannay Soomaalida oo dhan ahayn waa inta ugu badan. Buuggani waxa uu aad u anfacayaa qof dhallinyaro ah, shaqeeya, reer leh, kiro ku jira, deymo lagu leeyahay; laakiin lacagta soo gashaa aannay kafeyn baahiyiisa shaqsi iyo kuwa qoys. Qofkaa iyo dhammaanteenba waxa uu buuggu siinayaa casharro uu kaga baxo dhibaatooyinkaa dhaqaale oo u baahan uun baraarug iyo wacyi lagu xalliyo. Waxa aynnu ugu tagaynaa casharro muhiim u ah lacag samaynta, kaydinta, maalgelinta iyo badi xeerarka maaliyaddeed ee hadda ay dunidu ku kala macaashto. Waa buug mudan in la akhriyo, haddiiba aan hadda qof buug u doori lahaa waa hubaal in aan kan ka dhigi lahaa.\nBuuggu waxa uu ina siinayaa casharro nolosheenna saamayn ku leh, wax aka mid ah:\nMuhiimadda ay aqoonta qoraalku ama dhigaalku u leedahay aadamaha. Baabila waxa ay kumanaan sanno ka hor adeegsan jirtay qoraallo iyo far u gaar ah. Haddii aannay reer Baabila dhagax-qoraaleed hindiseen, suuragal ma ahaateen in aynnu magaaladaa baranno, iska daa in aynnu aqoon ay kaydisay ka faa’idaysannee. Abwaankii Soomaaliyeed waa kii lahaa: “Wixii qoran baa quruumo hadhee, muxuu hadal qiimo leeyahay?”\nHaddii dalka ama magaalada ay madaxdeedu hagaagto, bulshada oo dhami waa ay horumartaa. Magaaladani waxa ay lahayd boqorro ka fikira sidii ay magaaladu u noqon lahayd tan ifka ugu hodansan.\nMuhiimadda ay goobaha waxbarashadu leeyihiin. Baabila waxa ay lahayd aqal ka dhexeeyay magaalada oo wax lagu baran jiray. Waxa uu ahaa aqal aqoonneed oo bareyaal is xilqaamay ay dadka ku bari jireen aqoontii waagaas iyo tii ka horaysay. Arkad, ninkii Baabila ugu Hantida Badnaa, ayaa ka mid ahaa bareyaal dadka bari jiray sida loo hodmo.\nGanacsatada hanti-goosadka ahi waxa ay inta badan cadaadiyaan kuwa ay awood ahaan ka sarreeyaan ama kuwa la ayniga ah ee ay si uun suuqa iskugu hayaan. Haddii ay ganacsatadu ka shaqayso si ay kuwa ka hooseeya kor ugu soo qaadi lahaayeen, waxa badan lahaa dadka lacagta haysta ee leh awood wax iibsi oo sarreysa. Dadkaas ayaa iyaga suuqooda kor u qaadi lahaa. Baabila madaxda iyo hantiilayaasha ayaa rabay in ay dadka baraan siraha lagu taajiro. Sirahaas markii uu qof waliba helay, magaaladu waxa ay noqotay tan dunida hoggaamisa dhaqaale ahaan iyo ilbaxnimo ahaanba.\nHaddii aynnu dulmarno inihii aynnu ka soo sheekaynay; kaydso ugu yaraan boqolkiiba toban (10%) wixii ku soo gala ama aad shaqaysatid. Baahiyahaaga ku koob keliya kuwa lagama maarmaanka ah. Yaannay dhaldhalaalka adduunka iyo rabitaanka naftaadu kugu hoggaamin in aad wada isticmaasho wixii aad shaqaysatay ee ka jooji waxa ay rabto ilaa uu yahay wax aannad ka maarmayn. Haddii ay naftaadu ku hogaamiso waa hubaal in aan waxa ku soo galaa kugu filnaan doonnin oo aad geli doonto deymo aannad iska bixin karin. Iska ilaali deyn qaadashada. Dedaal oo xooji xirfaddahaaga oo kuu saamaxaysa in aad shaqaysato lacag badan. Hodantinimadaadu ma aha shillimaadka boorsadaada ku jira, waa dakhliga boorsadaada sida joogtada ah u soo gala oo laga jaray wixii si joogto ah uga baxa. Ha illaawin in aad koobto qarashka kaa baxaya. Hantidu waxa ay timaaddaa marka uu dakhligaagu xawli ku socdo, kaydkaaguna bato ee aad koobtid qarashka kaa baxaya. Talada ha ka qaaddan khiyaamoolayaasha iyo dadka dhagaraha maleega. Talada ka qaado dadka khibradda u leh shaqada aad markaa hayso. Guul heerkeedu sarreeyo ma gaadhaysid illaa aad iska joojisid dib dhigashada oo inta badan qofka ka lumisa fursaddaha dhaqaale ee dhifka ah, kuwaas oo ka faa’idaysigoodu yahay waxa la isku dhaafay.\nW/Q: Jimcaale Maxamed Cali “Xamari”\nDr Jaamac Sahal\nSoo Koobid Buug


Spain oo dirqi uga badisay Iran\nMid ka mid ah kulannadi ugu xiisaha badnaa todobaadkaan ciyaaraha Koobka Aduunka ayaa waxa uu xalay dhexmaray xulalka Spain iyo Iran oo ka wada tirsan Group B.\nCiyaartan oo ka dhacday magaalada Kazan ee Koofurgalbeed Russia ay ciyaartooyda xulka Iran kusoo bandhigeen ciyaar wadna-xanuun ku ridday xulka Spain kadid marki ay Iraaniyiintu dheeleen ciyaar difaac iyo weerar rogaal celis aheyd.\nHase yeeshee guushu waxay 1-0 ku raacday Spain, waxaana goolka guusha u dhaliyay Diego Costa oo weerarka ka ciyaara.\nQaar ka mid ah wargeysyada kasoo baxa dalka Spain ayaa saakay bogooda hore kaga hadlay ciyaarti Spain iyo Iran.\nWargeyska Mundo Deportivo ayaa kulanki ka dhacay magaalada Kazan ku tilmaamay “Ciyaar wadnaqabad aheyd” wargeyska Marca ayaa isna bogiisa hore ku daabacay “Waanu dhibtoonnay laakin waanu jebinnay derbiga”.\nJariirada AS ayaa ku magacowday xulka Spain “Hogaamiyaasha kubadda kuceliska” halka wargeyska Sport uu u mahadceliyay jiritaanka tiknoolojiyada loogu magac-daray VAR ee saacido garsoorayaasha kaasoo Iran ka diiday gool ay dhaliyeen. “Wargeyska wuxuu yiri muddo badan sii nooloow VAR!”\nIran ayaa rajadeedu ku xiranaan doontaa guul ay ka gaarto kulanka ay la ciyaari doonto Portugal iyo natiijada ciyaarta Spain iyo Morocco.


Dowladda Soomaaliya oo kordhisay koontaroolada ku yaalla Muqdisho + Ujeedka - Caasimada Online\nHome Warar Dowladda Soomaaliya oo kordhisay koontaroolada ku yaalla Muqdisho + Ujeedka\nDowladda Soomaaliya oo kordhisay koontaroolada ku yaalla Muqdisho + Ujeedka\nMuqdisho (Caasimada Online) – Ciidamada Booliiska Soomaaliya ayaa xalay illaa saaka howl-gallo ballaaran ka sameeyey xaafado ka tirsan magaalada Muqdisho, iyaga oo sidoo kale bara-koontarool oo hor leh ka sameystay jidadka waa weyn ee ku yaalla caasimada.\nHow-gallada oo ahaa kuwa qorsheysan ayaa waxa ay ciidamadu ku baarayeen gawaarida, meelo bartilmaameed u ahaa & dadka ay ka shakiyaan.\nSidoo kale ciidamada ayaa su’aallo weydiinayey shaqsiyaadka la socda gawaarida yar-yar iyo mootooyinka, iyaga oo qofka ay ka shakiyaana geynayey saldhigyada.\nCiidamada ayaa sidoo kale kordhiyey baraha koontarool ee caasimada, iyaga oo kuwa hor leh ka sameystay jidadka Maka Al-Mukarrama, Wadnaha, Soddonka & Warshadaha.\n“Ciidamo Booliis ah ayaa baro kontorool cusub ka sameystay qaybo kamid ah waddooyinka waa weyn oo markii hore ay ka joogeen Isgoysyada, Dadka ayay baarayeen, Gawaarida & Mootooyinka sidoo kale way fatashayeen, halka su’aalo ay weydiinayeen dadka la socda, ” ayuu yiri qof ka mid ah dadka deegaanka.\nUjeedka loo kordhiyey koontaroolada ayaa waxaa saraakiil ka tirsan dowladda federaalka Soomaaliya ay ku sheegeen inuu yahay sidii looga hortagi lahaa falalka ammaan darri ee maamlmahaan ku soo badanayey gudaha magaalada Muqdisho ee caasimada Somalia.\nShalay ayey aheyd markii werar qarax ahaa oo mas’uuliyiin lala eegtay iyo dilal qorsheysan oo loo geystay askar & odayaal dhaqameed ay ka dhaceen magaalada Muqdisho.


Aabe Soomaaliyeed oo dacwad loogu soo oogaay afduub uu u geystay carruurtiisa.\nAabe soomaaliyeed oo degan magaalada Gothenburg ee dalkan Sweden ayaa waxaa dacwad ku soo oogtay xaaskii hore kadib markii ninkaasi uu carruurtii ay isku dhaleen afduub uga kaxeystay xilli ay carruurtaasi booqasho ku joogeen magaalada Nairobi ee dalka Kenya.\nVISA-HA DJABUUTI OO LOO DIIDAY GABDHA SOOMAALIYEED EE KA 18 JIRKA EE KU NOOL DALKA NORWAY\nNinkan ayaa lugu eedeynayaa in carruurtiisa iyo xaaskiisii uu iminka laga joogo sadex sanno ay fasax u aadeen dalka Kenya halkaasoo muddo gaaban kadib ninkii uu sadexdiisi carruur ahaa ula dhuuntay dalka Soomaaliya, islamarkaasina ay ilaalo ka hayaan dad lagu sheegey ehelada ninkaas si aaney carruurtaasi uga soo baxsan.\nHaweeneydii carruurtaasi dhashay ayaa iyadu sheegtay iney taleefan kula hadli jirtay carruurta mudaddii sadexda sanno aheyd, waxaana ay hadalkeeda ku dartay intaasi in carruurteeda oo 17 jir iyo 14 jir ay aad u liitado xaaladooda caafimaad iyadoo ay u dheer tahay cabsi iyo wel wel ay ka qabaan dadka ilaalada ah ee iyagu xabsi ahaanta meel uga haya.\nQareenka u doodaya haweeneydan soomaaliyeed ee dacwada ninkeedii hore ku soo oogtay ayaa sheegay iney haweeneydaasi ku jirto xaalad adag oo cabsi badan, hase ahaatee aaney marna ka rajo dhigin iney markale aragto carruurteedii oo aabahood ka kaxeystay.\nQareenka ayaa intaas hadalkiisa ku daray iney adag tahay in carruurtii dalka Soomaaliya laga soo kaxeeyo xilligan iyadoo dowlada la'aanta dalka ka jirta ay u sabab tahay, balse haddii ninka caadaadis badan la saaro luguna xukumo in carruurta dalka dib ugu soo celiyo ay markaasi dhici karto in la keeno carruurtaasi.\nNinkan soomaaliga ee lagu eedeyey inuu afduubtay carruurtiisi ayaa isagu gebi ahaanba iska fogeeyey eedeymaha loo heysto. Waxaana uu qarka u saaran yahay in la xirro xarig sanado badan ah iyadoo lugu eedeynayo inuu sameeyey falal ka dhan ah xaquuqada carruurta iyo qawaaniinta dalkan Sweden.\nDhacdooyinka noocan ah ayaan aheyn markii ugu horeysay ee ay waalidiin badan oo soomaaliyeed ay carruurtooddii kala cararaan dalalka shisheeyaha ah iyagoo ka cabsi qaba in carruurtoodu dhaqan doorsoonto. Muddo aan sidaasi u dheereyn ayaa wiil soomaaliyeed oo magaciisa lugu soo koobay Axmed dacwad ku soo oogay hooyadii dhashay kadib markii uu wiilkaasi sheegay iney geysay magaalada Muqdisho halkaasina uga soo dhuumatay waxa uu ku sheegay bahalo iyo dal aan ka jirin nidaam oo ay ka taliyaan burcad hubeysan iyo dagaal oogeyaal laga amar qaato. Wiilkan soomaaliga ah ayaa muddo labo sano kadib dalkan Sweden dib ugu soo laabtay markii uu juhdi badan u maray sidii uu markale cagaha u soo dhigi lahaa meeshii laga kaxeeyey markii hore ee dalkan Sweden.\nFaafin: SomaliTalk.com Dec 3, 2003


Itoobiya: Fadeexad Ka Taagan Imtixaanka Jaamacadda Lagu Gelayo - Jigjiga Online\nHomeWararka CaalamkaItoobiya: Fadeexad Ka Taagan Imtixaanka Jaamacadda Lagu Gelayo\nItoobiya ayaa guud ahaan dalka ka bakhtiisay khadka internetka toddobaadkii ugu horreeyey ee bishii June ee sannadkan 2019 si ay uga hor tagto in loo adeegsado qishka imtixaanka shahaadiga ah ee fasalka 12aad, kaas oo ay ardaydu ugu gudbaysay Jaamacadaha.\nBakhtiinta Internetku waxay dalka gelisay go’doon iyo kala xidhnaan, laakiin haddana markii ay soo baxday natiijadii imtixaanaadku, waxa soo ifbaxday in khaladaad waaweyn ay dhaceen muddadii imtixaanku socday, taas oo sababtay in toddobaadkan ay masuuliyiinta wasaaradda waxbarashadu laasho natiijooyinka maadooyin muhiim ah.\nWasaaradda Waxbarashada ee Itoobiya ayaa Arbacadii shaacisay in ay aqbali doonto kaliya afar maaddo oo Imtixaankii Tacliinta sare ee dhawaanta ay natoojadoodu soo baxday, kuwaas oo ah maaddooyinkii imtixaankooda la galay labadii maalmood ee ugu horreeyey ee bishii June.\nMasuuliyiinta waxbarashada Itoobiya oo ay wehelinayeen xubno ka socda hay’adda NEAEA ee qiimaynta imtixaannada ayaa waxay ka sheegeen inay fadeexado waaweyn dhaceen intii uu imtixaanku socday, waxaanay si gaar ah u baabi’iyeen natiijooyinka imtixaannadii la qabtay labadii maalmood ee u dambeeyey.\nArdayda gelaysa jaamacadda ayaa kaliya waxa lagu qiimayn doonaa shanta maaddo ee kala ah: English, Aptitude, Xisaab, Juquraafi iyo Physics.\nWarkan oo kusoo beegmay xilli ay wasaaraddu shaacisay inay isbeddel ku samaynayso siyaasaddeedii waxbarashada, isla markaana ay dooranayso inay kusoo biiriso Social Science ama Natural Science, kuwaas oo ardayda u qaadan doonaan diyaarinta Jaamacadda fasalladda 11aad iyo 12aad.


kulan is xog waraysi oo ay wada yeesheen hay’adda qurbajoogga Somaliland iyo wafti isku dhafan oo ka kala socdey safaaradaha Norwey iyo Sweden ay kuleeyihiin Kenya iyo Safaaradda Britain ee Ethiopia – Somaliland Diaspora Office\nHomenewsNews in Somalikulan is xog waraysi oo ay wada yeesheen hay’adda qurbajoogga Somaliland iyo wafti isku dhafan oo ka kala socdey safaaradaha Norwey iyo Sweden ay kuleeyihiin Kenya iyo Safaaradda Britain ee Ethiopia\nkulan is xog waraysi oo ay wada yeesheen hay’adda qurbajoogga Somaliland iyo wafti isku dhafan oo ka kala socdey safaaradaha Norwey iyo Sweden ay kuleeyihiin Kenya iyo Safaaradda Britain ee Ethiopia\nKulankan oo ka qabsoomay maanta 29 january 2019 Hoolka shirarka ee Hay’adda qurbajoogga Somaliland ee Wasaaradda Arrimaha Dibeda iyo iskaashiga caalamiga ah ayaa ujeedadiisu ahayd in weftidani ogaadaan Shaqada Hay’addu u qabato Dadka reer Somaliland ee Qurbajoogta ah maadaama ay jiraan qurbajoog badan oo reer Somaliland ah oo Dalalka weftidani ka socotey ka ah Muwaadiniin (dhalasho ka haysta) ayaa waxay weftidani ku weydiisey madaxda Hay’adda su’aalo ay ka Mid yihiin caqabadaha kala kulma dadkaasi qurbajoogta ah marka ay dalka yimaadaan iyo haddi ay jiraan wax xad gudub ah oo lagula kaco carruurta iyo dadka kale ee qurbaha ka yimidba.\nKadib warbixinta iyo wax qabadka Hay’adda oo ay halkaasi ugu soo gudbisey weftigan Agaasime waaxeedka Qorshaynta iyo Cilmibaadhista ee hay’adda Qurbajoogga Marwo Sahra Mohamed Hashi ayaa waxaa si wadajira uga jawaabey suaalaha ay weftidu weydiisey hay’adda Guddoomiyaha Hay’adda Qurbajoogga Somaliland Mudane Cabdi Cabdillaahi xirsi (Dayaxweerar) iyo Agaasimaha Fulinta ee Hay’adda Mudane Xasan Axmed Yuusuf .\nKulankan oo qaatay muddo saddex saacadood ah ayaa waxaa lagu lafa guray wixii caqabado ah ee la kulma qurbajoogta reer Somaliland joogitaankooda labada dhinac hadday tahay markay dibedda joogaan iyo marka ay Dalka Joogaanba sidoo kalena waxay hay’adda iyo weftidani ku abuuureen xidhiidh joogta ah oo dhexmara hay’adda iyo safaaradaha ay weftidani ka socdeen .\nUgu danbayntii Weftidan oo u bogtey Hay’adda Shaqadeeda Iyo xogta Dhamayska tiran Ee ay u gudbisey ayaa Hay’adda kula Ballantay in ay markale usoo noqdaan Hay’adduna u Ballamiso Kulamo Ay kula kulmaan muwaadiniintooda Degan Somaliland.\nWaxaanu aad ugu Faraxsanhay in aanu @sibanetwork10 u Sameyno Website, sidoo kale Dib ugu Habeyno Astaanta Ururka un… https://t.co/yT0onVNOZU74 days ago\nGanacsigaygu Miyuu u baahanyahay inaan u Sameeyo #Website ? https://t.co/UwY12l7Y8K80 days ago


Home News Faahfaahin; Duqeyn Xalay Lagu Bartilmaadeedsaday Saraakiil Katirsan Ururka Al Shabaab Oo Ka...\nFaahfaahin; Duqeyn Xalay Lagu Bartilmaadeedsaday Saraakiil Katirsan Ururka Al Shabaab Oo Ka Dhacday Gobolka Gedo\nWarar dheeraad ah ayaa laga helayaa duqeyn diyaaradeed oo xalay saq dhexe ka dhacday tuulooyinka Makka iyo Qansax-oomane oo hoostaga degaanka Ceel-cadde oo ka tirsan gobolka Gedo.\nKorneel Cabaas Gurey oo ka mid ah saraakiisha ciidanka dowladda gobolka Gedo oo la hadlay MOL ayaa wuxuu sheegay goobta la bartilmaameedsaday inay ku sugnaayeen saraakiil ka tirsan Al Shabaab oo uu ka mid yahay taliyaha amniyaadka Al Shabaab ee gobolka Gedo.\n“Duqeyntu waxay aheyd mid lala eegtay kooxaha nabad-diidka Al Shabaab, waxaan ognahay inaanay dhib gaarin shacabka, balse waxaa lala beegsaday nimanka cadowga ah, dhimasho iyo dhaawac ayaa ku gaaray, goobta la bartilmaameedsaday waxaa ku sugnaa taliyaha amniga gobolka Gedo ee Shabaab”. Ayuu yiri Korneel Cabaas Gurey.\nIllaa hadda ma cadda dhimasho iyo dhaawac khasaaraha dhabta ah ee ka dhashay duqeyntaasi, inkastoo Warbaahinta Shabaab ay sheegayso dad rayid ah in duqeyntaasi waxyeelada ugu badan ka soo gaartay.\nPrevious articleCiidamada Kenya Iyo Kuwa Juballand Oo Isku Garab Ah Iyo Ururka Al Shabaab Oo Dagaal Uu Ku Dhexmaray Deegaanka Kulbiyow\nNext articleMaamulka Gobolka Hiiraan Oo Amaro Dul Dhigay Maamulada Iskuulada Ku Yaala Magaalada Balweyne\nWararkii ugu dambeeyay Qarax Khasaaro dhaliyay oo ka dhacay Muqdisho\nSharciga shidaalka Soomaaliya oo la tuhmayo in shirkado shisheeye iyo dowladda...


Hayao Miyazaki - Movie.co.id\nHome » Profile (ID) » Hayao Miyazaki\tHayao Miyazaki\t177 Views\tProfile Hayao Miyazaki :\nBiodata Hayao Miyazaki belum tersedia. Mohon maaf sampai saat ini kami belum memperoleh Biodata atau Profile Hayao Miyazaki. Jika anda memiliki biodata Hayao Miyazaki, mohon bantu kami untuk melengkapi profile dengan mengirimkan kesini (Contact Us), terima kasih.\nSutradara (9 Movies)\nThe Wind Rises (2013)Castle In the Sky (1986)Howls Moving Castle (2005)My Neighbor Totoro (1988)Porco Rosso (1992)Nausicaä of the Valley of the Wind (1984)Spirited Away (2001)Ponyo (2008)Princess Mononoke (1997)\tPenulis Skenario (11 Movies)\nCastle In the Sky (1986)Howls Moving Castle (2005)Arrietty/Kari-Gurashi No Arietti (2012)My Neighbor Totoro (1988)Nausicaä of the Valley of the Wind (1984)Princess Mononoke (1997)The Wind Rises (2013)Spirited Away (2001)Ponyo (2008)From Up on Poppy Hill (2011)Porco Rosso (1992)\tPenulis Komik (one Movie)\nThe Wind Rises (2013)\tFebruary 25, 2016 Hayao Miyazaki


Mudada uu maqnaanayo Lukaku oo shaaca laga qaaday… (Imisa kulan ayeey weyn doontaa Chelsea?) – Gool FM\n(London) 22 Okt 2021. Warar ayaa waxay shaaca ka qaadeen mudada uu weeraryahanka Chelsea ee Romelu Lukaku ka maqnaan doono garoomada, kaddib dhaawicii ka soo gaaray kulankii kooxdiisa ay kula yeelatay naadiga Malmo tartanka Champions League.\nChelsea ayaa 4-0 ku garaacday kooxda reer Sweden, ciyaar qeyb ka ahayd kulammada saddexaad wareega guruubyada ee Champions League-ga.\nSida laga soo xigtay wargeyska “The Times” ee dalka England, Lukaku ayaa la filayaa inuu ka maqnaado garoomada ilaa iyo kulammada fasaxa caalamiga ah ee xiga, taas oo ah, ugu yaraan muddo bil ah.\nWararka ayaa waxay tilmaamayaan in Chelsea ay sugayso tijaabooyinka caafimaad uu marayo Lukaku, laakiin weeraryahanka reer Belgium ayaa maqnaan doona laba ama saddex toddobaad, sidaas darteedna kooxda ayaa weyn doonta 5 kulan.\nRomelu Lukaku ayaa tan iyo markii uu u dhaqaaqay Chelsea horaantii xagaagii hore isaga oo ka yimid Inter Milan, wuxuu ku dhaliyay 4 gool maaliyada Blues wuxuuna caawiyay gool, 11 kulan uu ciyaaray tartamada oo dhan.


XAQUUQ MUQDISHO DEC 13 2007\nCiidamada Gumeysiga Itoobiya oo Xasuuq ba'an ka geystey Muqdisho xilli uu dagaal xooggani ka dhacay...\nDec 13, 2007: Ciidamada Itoobiya ee kusoo duuley Soomaaliya ayaa maanta (Khamiis Dec 13, 2007) waxay xasuuq ba'an ka geysteen qaybo ka mid ah magaalada Muqdisho oo ay ku garaaceen madaafiic culus xilli uu magaalada ka socdo dagaal aad u xoog badan oo u dhexeeya Itoobiyaanka soo duuley iyo Soomaalida ka soo horjeedda.\nWararka ugu horeeya ee ka soo baxaya khasaaraha ay geysteen madaafiicda ay sida aan loo meel deyin u ridayaan ciidamada Itoobiya ayaa la sheegay in hal madfac oo ku dhacay aagga loo yaqaan Olympic uu ku diley dad lagu qiyaasay ilaa 9 qof (inkasta oo ay jiraan warar tirada intaas ka badinaya), waxaana la sheegay in ay dhaawacmeen ilaa 15 qof.\nIlaa siddeed madfac ayaa ku dhacay aagga Suuq Bakaaraha, halkaas oo wararka ugu horeeya sheegeen in ay geysteen khasaare naf iyo maalba leh.\nMeelaha kale ee ay Ciidamada Itoobiyaanka soo duuley ay madaafiicda ku garaaceen waxaa ka mid ah xaafadda Towfiiq oo ay khasaare ka geysteen.\nSidoo kale waxay Itoobiyaanku duqayn xoog leh u geysteen degmaad Dayniile halkaas oo la sheegay in madfac ku dhacay laba qof oo ay geeiyoodeen ilaa 15 qof oo kalena ay dhaawacmeen.\nTirada dhaawaca ah ee cisbitaalada la dhigay gelinkii hore ayaa la sheegay in ay gaartey ilaa 40 qof.\nMadaafiicda ay magaalada ku gamayaan Ciidamada Itoobaanku ayaa ku soo beegmay xilli weeraro xooggan ilaa xalay ilaa maanta lagu qaaday fariisimo ay Ciidmaada Xabashida ee soo duuley kaga sugan yihiin Muqdisho, meelaha ay kooxaha iska caabintu weerarka ku qaadeen waxaa ka mid ah: Xaruntii guulwadayaasha, Wasaaradii Gaashaandhigga, Wershadii Baastada ee Ex-contol balcad, aagga shaneemo shiirkole, guryihii Saraakiisha, Garoonka Isbartiibada, Jidka Dabka, Xaruntii xisbiga dhexe iyo goobo kale...\nMuqdisho: Askarta Itoobiyaanka oo Kutubta Quraanka Iskaga Tiray Saxarada, Masaajiddana ku dhex saxarooday Ihaanadii ugu darayd ee ay askarta gumeystaha Itoobiyaanku u geystaan Diinta Islaamka.. Akhri\nBishii December 2006 dabayaaqadeedii ayey ahayd markii ciidamada Itoobiya ee soo duuley ay soo galeen Muqdisho, xilligaas wixii ka dambeeyey waxay magaalaad Muqdisho ka geysteen xasuuq aad u ba'an, burur hanti, in ay gubaan Buugaagta cilmiga ah ee ay ka helaan guryahay ay bililiqaystaan, wixii ay qaadan karaan oo buugaag ahna ay qaataan si ay Soomaalida ugala dagaalamaan cilmiga iyo kaydka aqoonta, in ay Masaajidda ku saxaroodaan, jeexjeexaan Kitaabka Quraanka kariimka oo weliba meelaha qaarkooda ay Kutubka Quraanka ku tireen saxaro iyo in ay Kutub Qur'aan ah ku gureen Musqulaha, in Addis Ababa ay ka fureen suuq lagu gado alaabada ay Askarta Xabashidu ka bililiqaystaan Soomaaliya sida qalabka Elektarooniga maadaama Itoobiya tahay meesha dunida ugu dambaysa xagga farsamada elektarooniga..\nSoomaalida iyo Itoobiya waxaa muddo qarniyaal ah ka dhexeeyey cadaawad soo jireen ah oo ku salaysan diin iyo dhul, xasuuqa ay u geysanayaan shacabka ayaana jawaab cad u ah qorshohooda dheer ee ay muddo ku taamayeen. Waxaaase soo baxaya warar muujinaya in Itoobiyaanku u adkaysan la'yihiin iska caabinta kaga timid shacabka Soomaaliyeed ee halganka ugu jira sidii ay isaga rogi lahaayeen heeryada Gumeysiga.\nShalay (Dec 12) ayey ahayd markii magaalada Muqdisho lagaga dhawaaqay jabhad cusub oo la magac baxday 'Jabhadda Islaamiga ee Soomaaliyeed" oo ujeedadedu tahay in la mideeyo xooggaga ka soo horjeeda joogitaanak Itoobiyaanka ku sugan ciidda Soomaaliyeed.. [Akhri qorshaha Jabahaddaas...]\nCiidamada Itoobiya waxaa caado weligood u ahayd marka xooggaga Soomaaliyeed ay weerar kala hor yimaadaan in ay xasuuqaan shacabka Soomaaliyeed, waxaana taas lagu ogaadey dagaalada 1964 iyo 1977 iyo kuwii Axmed gurey ku qaaday, waxayna mar kasta xasuuqaan shacabka, ilaa haddana ay ciqaab ku hayaan shacabka Soomaaliyeed ee ku nool dhulka SoomaaliGalbeed ee ay gumaystaan.\nFaafin: SomaliTalk.com | Dec 13, 2007


“IGAD” yey ku GAADIN! | YoobsanNews.com\nBashiir M. Xersi, – Dawlad FASHILANTAY, waxaa dhashay BULSHO FASHILAN ama FASHILANTAY, sida dawlad FASHILANTAY ay u dhasho URUR ama HAY’AD FASHILAN! Marar badan, warbixinnada lagu lafaguro; musuqa, dibaadinnimada, maamulxumada iwm ayaan safka hore ka galnay Soomaali ahaan, haddana, waxaan filaa inaan la is weydiin; qaybta ay ku leeyihiin waxa nagu xeeran, ee dawlado iyo ururro leh.\nXuquuqda sawirka waxaa iska leh shabakada Keydmedia.net\nNext: Beelaha wada dega Gobollada dhexe oo ku heshiiey in shir nabadeed lagu qabto Dhuusamareeb (Sawirro)


Duulaanka RRA iyo SNM | allsanaag\nDuulaanka RRA iyo SNM\nYaa u fududeeyey Raxanweyn iyo Isaaq inay buuraha Cal madow ku dilaan dadkii ay halkaa ugu tageen?\nMaanta in badan oo ka mid ah degaanadii Saldanada Warsangeli ka talin jirtay Qarniyada badan waxa xoog ku haysta Raxanweyn iyo Isaaq wada socda, iyaga oo sheegta inay ka tirsan yihiin Ururka Alshabaab.\nHadaba Su’aasha is waydiinta mudan ayaa waxay tahay willka Baydhabo, gobolka Bay ka yimid iyo wiilka Beer gobolka Togdheer ka yimid ee aan aqoonta u lahayn jidka la maro , ceelka laga cabo , meelaa lagu dhuuman karo ee dhufays noqon karta degaanada Maakhir, yaa u fududeyey ama u sahlay inuu soo galo, yaase ku haya maanta Buuraha Barakaysan?\nArgagixisada Buuraha Cal madow ku jirtaa in badan oo ka mid ah Beesha Warsangeli ayaa u fududeeyey inay soo galaan Maakhir , iyaga ayaa u ahaa dal yaqaan, iyagaana maanta ku haya Buuraha CAL Madow, iyaga ayaa cuntada u geeya , iyaga ayaa daweeya markii ay dhaawacmaan , qaarkood iyagaa la xididay oo gabdhahooda siiyey oo damacasan inay halkaa ku sii nagaadaan\nQaadwalaha ka soo jeeda beesha Warsangeli ee Badhan iyo Boosaa joogaa, Xamaaliga beeshaas ee Boosaaso iyo Badhan joogaa, hooyada iyo ardayga nolo maalmeedka la tacaalaya ee Boosaaso iyo Badhan joogaa, Qurba joogta Beeshaas ee dalalka caalamka kala joogtaa Xiriir lama laha lamana yeelan karto Urur dimeed saldhigyo ku leh Daafeed iyo Dararweyne, sidaas awgeed kooxda keenta argagixisada oo ku haysa degaanada Maakhir waa koox tiro yar oo u dhaqma sida Isgeeda saarka ama Jirjiroolaha.\nKooxdani, shaki kuma jiro waxay u badan yihiin kuwa dugsiyada Maakhir gacanta ku haya, kuwa shirkadaha maamula. Shirkadahan inta badan waxa laga leeyahay galbeeka iyo Koonfuta Soomaaliya. Kooxdan Shirkadaha gacanta ku haya, haddi ay guri ka dhisanayaan Maakhir waa kuwo u yeerta asxaabtooda Baydhabo iyo Berbera si ay umadda u marin habaabiyaan iyagana hoosta uga sii wataan hawlahooda argagixsnimo. Kuuli dhagax ka jebiya Badhan iyo Buraan, lama waayin ee waa maxay baahida keentay in Baydhabo laga keeno aan ka ahayn falka Isgeeda saarka.\nTusaale: shirkada Telefoonka ee Birtu uga taagan tahay Buurha Calmadow, ninka ilaaliyaa waa oday d’a ah oo ka soo jeeda beesha Warsangeli oo ku mushahaar qaata. Laakiinse howsha ay wadaTto Shirkaddu iyo cidda ay u shaqaynaysaa waa mid dad kale gacanta ku hayaan, oo ka baxsan Maakhir\nShirkadaha telefoonada lacagaha loogu soo shubo argagixisada ama Nambarada bixiya ay qoysaskooda kula xiriiraan waxa laga leeyahay meel ka baxsan Maakhir, ninka wakiilka ka ah waa Warsangeli laakiinse wuxuu la haystaa Daafeed iyo Dararweyne\nHadaba Xalku muxuu noqon karaa.\nSoomaali dhowr iyo labaatan sano qabiil ayeey isku dilayeen, Maakhirna qabiil ayaa loogu soo duulay sidaas awgeed waa in la bilaabaa abaabul qabiil oo Raxanweyn iyo Isaaqa dadka ku laynaya buuraha CALMADOW Loola dagaalamaa qaab qabiil oo xoog iyo awood sheegasho looga saaraa Calmadow\nWarsangeli waa is yaqaanaayaa, waa in nimanka lagu tuhusan yahay inay gacan saar la leeyihiin argixisada, gabdhahooda siiyey, cuntada u geeya la soo bandhigaa magacyadooda oo meel looga sioo wada jeestaa.\nMaakhir dib u dhac ayeey u tahay in waxbarashaddii iyo Telefoonaddii ay gacanta ku hayaan dawlad ka madax banaan banaan reer Maakhir iyo Puntland , halka magaalo kastana ay joogaan madax ka Mushahaar qaadata Puntland oo aan waxba kama qaban arintan. Dugsiyada Maakhir ma wasaaradda waxbarashada Puntland ayeey hoos tagaan mise Koox ka madax banaan dawladda Puntland oo hesha qaaraan lagu xoojiyo argagixisada\nMa jiro maamula Puntland ah oo ka taliya gobolka Sanaag oo nin Warsangeli ah u soo xiray inuu gacan saar la leeyahay Alshabaab. Halka qaarkood marka ay Makhir ka tagaan la qabto iyaga oo falal argagixisnimo gacanta kula jira\nUgu dnbayntii, qofkii og iyo qofkii aan ogaynba maalinba maalinta ka danbaysa Dadqalatooyinku waa ku sii xoogsanayaan Maakhir, mana muuqato dhaq dhaqaaq looga hortagayo aan ka ahayn maamulka Puntland oo aan ka haysan wada shaqayn dadkii degaanka u dhashay oo iyagau afarta jiho u kal socda. Si taas loo bedelona waa in la bilaabaa abaabul looga soorayo buuraha Calmadow Dadqalatooyinka.\nYaa soo ababulay xasuuqa Buurta Calmadow?\nRaashin iyo rasaas loogu deeqay Alshabaab\nWaa been Dadqalatooyin ayaa ka baxay Calmadow\n← Madaxweynaha Jubbaland oo Lagu Soo Dhoweeyeye Sweden. Tix Buraanbur ah:Soomaali caydeeda icitiraaf malgu helaa? →